text:
Sildakongur, sildasterril (sildakongaættin)
Regalecus glesne Ascanius, 1772
Stødd: Sildakongur verður upp í einar 7 metrar langur.
Dýpi: Hann er miðsjóvarfiskur úr 20 m niður á 1000 metra dýpi.
Litur: Hann er silvurlittur um allan kroppin við myrkum strikum og blettum á skák niðureftir ymsastaðni. Fjaðrarnar eru blóðreyðar, og høvdið er bláligt.
Lýsing: Sildakongur er serligur við síni longd og klæna og hávaksna bendilsskapi. Tað fremsta á ryggfjøðurini er krúnuskapað og hevur skræðulepar á endunum. Ryggfjøðurin annars er long, heilt av nakkanum aftur í stertin. Búkfjaðrarnar eru ógvuliga langar og mjáar. Hann hevur heilt smáar uggafjaðrar. Gotfjøður er ikki, men hann hevur nakrar kambfjaðrakendar vøkstir undir kjølinum. Stertur er lítil ella eingin. Skræðan er roðsluleys, men er nakað sett við smáum knyklum. Strikan er bein og gongur niðan fyri miðjuna á síðunum og endar uppi oman fyri eyguni.
Eyðkenni: Tað langa bendilsskapið. Litirnir, fjaðrarnar og ’krúnan’ fremst á ryggfjøðurini.
Týdningur: Sildakongur hevur ikki vinnuligan týdning.
da: Sildekonge, en: Ribbonfish, fr: Roi des harengs, ís: Síldakongur, no: Sildekonge, tý: Heringskönig
Útbreiðsla: Sildakongur sæst sjáldan, men hann er onkuntíð rikin á land í Føroyum, í Íslandi og Noregi. Yngul er funnið í Miðjarðarhavinum. Hann heldur til bæði nær landi og úti á víðum havi. Frá Norðurnoregi suður um Afrika, frá Hvarvinum til Falklandsoyggjarnar. Hann er eisini í Indiahavinum og Kyrrahavinum.
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Fagurfiskar Lampriformes
Hópurin hevur 7 ættir, 12 slektir og 21 sløg.
Av teimum eru undir Føroyum 3 ættir við 3 slektum og 3 sløgum:
Tey sløgini, ið eru við Føroyar, eru stórir fiskar við reyðum fjaðrum.
Ein er fagurlittur, mest reydligur um kroppin, nakað køggutur og høgvaksin, hinir báðir eru langir, smalir og silvurskínandi. Fiskarnir úr hesum hópinum síggjast sjáldan við Føroyar, og onkur teirra er yvirhøvur sera sjáldsamur.
Bert bleytar teinar í fjaðrunum. Fagurfiskar eru um øll høv.


c: text/html

text:
Starvslesandi til sendistovurnar
Uttanríksiráðnum tørvar starvslesandi til sendistovur okkara í Brússel og Reykjavík.
Nú stundar til, at sendistovurnar taka inn starvslesandi til seinnu hálvu í 2012.
Í hesum umfari taka sendistovurnar í Brússel og Reykjavík ímóti starvslesandi, og freistin at søkja er týsdagin 1. mai 2012.
At vera starvslesandi á okkara sendistovum gevur tær eina góða lívsroynd, og fyri sendistovuna ert tú ein virðismikil arbeiðsmegi.
Seinastu árini hava fleiri starvslesandi verið á sendistovum okkara.
Soleiðis lýsa trý teirra tíðina sum starvslesandi:
“Eg søkti um at gerast starvslesandi á sendistovu Føroya í Evropasamveldinum á heysti 2009, tí at eg droymdi um at hyggja upp úr bókunum eina løtu og royna mína vitan í praksis. Eg hevði tó ikki væntað at fara hagani so nógv ríkari í minnum og royndum, sum eg var eftir fimm mánaðum í Brússel… Brússel er sanniliga hjartað, ið bukar blóðið út í allar evropeiskar æðrar – og tad merkist... Hevur tú eisini hug at víðka tín sjónarring, og hevur tú hug at fáa innlit í føroysk og evropeisk viðurskifti? So bíða tær seks ógloymandi mánaðir í Brússel.”
- Elisabeth F. Rasmussen, fyrrverandi starvslesandi í sendistovu Føroya í Evropasamveldinum
”Eg fari altíð at minnast við gleði aftur á tíðina, eg var í starvsvenjing í uttanríkistænastuni í Reykjavík. Í hjartanum á býnum virkar sendistovan sum eitt bindilið millum grannalondini Føroyar og Ísland… Gjøgnum arbeiðið á sendistovuni havi eg fingið gott innlit í íslendsk viðurskifti – alt frá fólki og mentan til politikk og stjórnarskipan... Starvsvenjingin hevur ment meg á ein øðrvísi hátt, enn bert lesturin hevði gjørt. Eg eri til reiðar at møta teimum avbjóðingum, ið arbeiðsmarknaðurin hevur at bjóða”.
-SóleyHeradóttirHammer, fyrrverandi starvslesandi á Sendistovu Føroya í Reykjavík
“Um ein er áhugaður í mentan, politikki ella vinnu, so eru sendistovurnar hjá Uttanríkistænastuni kanska tann besta starvsvenjingin, ein kann hava... Eg eri sum starvsnæmingur sloppin at arbeiða sjálvstøðugt við einari verkætlan innan mítt fak (leiklist og film) umframt at gera alt møguligt fjølbroytt og spennandi arbeiði... Eg havi bert gott at bera hesari starvsvenjingini, og eg veit longu nú at siga, at eg fari at hyggja aftur á hesar 6 mánaðarnar sum nakrar av teimum mest spennandi, avbjóðandi, gevandi og stuttligastu í mínum lívið.”
-Jákup Dahl, fyrrverandi starvslesandi á sendistovu Føroya í London
Les meira um at gerast starvslesandi í uttanríkistænastuni
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...

robotstxt: allowed

filter: keep


text:
Eirikur Lindenskov 17.12.2013 (23:46)
Johan Dahl vísir øllum skuldsetingum aftur
Johan Dahl, landsstýrismaður, boðar nú í nátt frá, at Vinnumálaráðið vísir skuldsetingum aftur í frágreiðingini, sum fíggjarleiðarin hjá Strandferðsluni sendir fíggjarnevndini sunnudagin.
– Vinnumálaráðið hevur í kvøld sent Fíggjarnevnd Løgtingsins viðmerkingar til ein teldupost frá fíggjarleiðaranum á Strandfaraskipum Landsins til Fíggjarnevndina, dagfestur 15. desember 2013, sigur Johan Dahl. Og hann heldur fram:
» – Í viðmerkingunum frá Vinnumálaráðnum verður m.a. afturvíst, at týðandi upplýsingar skuldu verið hildnar aftur fyri Løgtinginum í sambandi við viðgerðina av uppskotinum til fíggjarløgtingslóg 2013 og 2014.
Viðmerkingarnar frá Vinnumálaráðnum innihalda eisini dokumentatión fyri, at pástandir í nevnda telduposti ikki hava hald í veruleikanum.
Stjórin á Strandfaraskipum Landsins, Bogi Mortensen, hevur í dag boðað frá, at hann er sjúkrameldaður í tríggjar vikur. Tí hevur landsstýrismaðurin við vinnumálum, Johan Dahl, sett Hans Jóhannes á Brúgv sum settan stjóra í nevnda tíðarskeiði.
Fyri at fáa fulla greiðu á fíggjarstøðuni hjá SSL er grannskoðarin hjá stovninum biðin um gera upp støðuna hjá Strandfaraskipum Landsins. Hendan frágreiðingin verður væntandi tøk fríggjadagin«, stendur í teldupostinum frá Vinnumálaráðnum.
Lesið brævið frá Johan Dahl til fíggjarnevndina VIÐ AT TRÝSTA HER
Lesi frágreiðingina frá Vinnumálaráðnum VIÐ AT TRÝSTA HER
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í dag biður Church of England um fyrigeving fyri at hava misfatað Darwin. Hvussu kann slíkt henda í ljósi av, at Darwin var eitt av amboðum Satans í miðvíst at bróta niður trúgv á bíbliunnar læru um at Guð er tann, ið alt skapti? Well, eina av teimum 7 kirkjunum í opinberingini kallar Harrin Jesus Christus fyri hana ið eitist at liva men er deyð, og hon finst enn okkara millum. Legg so eitt og eitt saman. Nei, Guðs sanna kirkjulið vil ikki ganga ímóti hansara orði. Aldri!.
Sokallaðu gudfrøðingarnir og sokallaðu biskopparnir Westcott & Hort í steindeyðu Church of England vóru tveir høgt “lærdir”, óendurføddir, barnadoyptir gudloysingar, sum blivu settir av sínum skiftivís andaliga steindeyðu og djúptsovandi biskoppum og klerkum at gera ein nýggjan standard grikskan tekst. Hvat var galið við tí gamla? Hví skuldi hann broytast? Jú, ikki eru tað øll, ið tola Guðs orð. Óvinurin kemur og rívur burtur orðið, ið sáað varð. Standard grikski teksturin sum Erasmus setti saman úr fleirtalstekstunum av Antiokisku linjuni og prentaði í 1516 er Guðs reina orð, og ta teksttypuna høvdu bæði Luther og King James týðararnir brúkt útilokandi til sínar bíbliutýðingar.
Hesin nýggi standard teksturin hjá Westcott & Hort tók øll handrit uppá ráð, eisini og serliga tey korruptu úr Alexandriu. Men hetta var júst meiningin, tí hetta var so sanniliga ikki íblást frá himli, men so beint úr helviti.
Tá so hesar nýggju “bíbliurnar” komu út, sá Guðs fólk, at hetta vóru ikki rættar bíbliur. Gomlu reformatørarnir vitstu, at tað funnust korrupt handrit, og teir høvdu við vilja ikki tikið tey uppá ráð. Nú komu tey fram. Hetta var myrkursins álop. Men myrkrið kemur ikki at vinna.
Í dag hevur tú til dømis eina “hverdagsdanska” sokallaða bíbliutýðing sum t.d. ikki sigur: “tala tykkara veri altíð kryddað við salti”, men: “tala tykkara veri altíð kryddað við humor”. Byrja vit at broyta Guðs orð fyri betri at hóva okkara tíðaranda ella hvat annað, so er tað ikki longur ein Bíblia vit hava í hondini, ikki so sum hon varð skrivað, men so sum vit vildu ynskt at hon varð skrivað, og tað gongur barasta so slett aldeilis ikki skilur tú. Fara vit at broyta Guðs orð eftir okkara egna tykki, so er tað ikki longur Guðs orð, so einfalt er tað. Og at hoyra uppá pastorar rósa slíkum upp um skýggini, sum undirritaði fyri stuttum varð vitni til her í okkara landi, tað er bara at fáa spýggjandi vaml av. Fyri mær vísir tað bara, hvussu lítið góður man er við Guðs orð! At hugsa sær, at allar Bíbliur til allar tíðir hava sagt salt, og so fer onkur bara eftir sínum egna fyrigottfinnilsi at broyta tað til humor. Tað sigur mær, at viðkomandi ikki kennir Guð og eiheldur hevur nakra virðing fyri honum og hansara orði. Fyri tað fyrsta verður týdningurin ein heilt annar, og í hesum føri so fullkomiliga mótsettur tí ið altíð stóð. At tala okkara eigur at vera kryddað við salti merkir, at vit eiga at tosa sømiliga, gudiliga og rætt, soleiðis at orðini vit tala bera kraft í sær. Humor kann merkja alt fjant og fjas, enntá leyslátað teiti; so beint andstatt týdninginum ið salt inniheldur.
Tí týði eg King James bíbliuna til føroyskt, tí har hevur tú tað, sum Guðs heilagu profetar og apostlar skrivaðu, drivnir av Heilaga Andanum. Og tað er ein himmalvíður munur á, at hava tað sum teir skrivaðu, so sum teir skrivaðu tað, og so annars bert at hava tað, sum onkur knokkroyttur ófrelstur gudsavnoktandi, gudshatandi, akademiskur sokallaður teologur sum ikki kennir Guð heldur tað átti at ljóðað fyri tað modernaða menniskjað.
Salt, ella humor? Hvat heldur tú? Eg stúri fyri, at teir sum vilja hava saltið úr Guðs orði sjálvir eru fullkomiliga saltleysir gangandi á tí breiða dómsins vegi fram óræddir, kanón-pastorarnir á odda.


text:
Tá eg var 12 ára gomul varð eg neyðtikin. Skemmarin segði tá, at neyðtøkan var ein loynidómur millum okkum bæði.
Sum 12 ára gomul visti eg ikki betri og tann traumatiska hendingin kom ikki fram fyrr enn 12 ár seinni. Tá eg var 24 ára gomul, kundi mín psyka og kroppur ikki longur blíva við at hava hendan loynidómin sitandi á mær, og tí valdi eg at siga mínum nærmastu frá hesum. Tó høvdu hesi 12 árini oyðilagt so nógv fyri meg, sum eg ongantíð hevði kunna ímynda mær.
Í 6 ár stríddist eg við bulimi. Mín psyka var mín ringasti fíggindi.
Mini seinárin komu fram sum ymiskar diagnosur t.d. tunglyndi/angist, PTSD og paranoid persónleikaórógv. Haraftrat stríddist eg í 6 ár við bulimi og føldi tá, at maturin var tað einasta eg hevði kontroll yvir.
Tey seinastu 4 árini í mínum lívi hava verið tey ringastu. Kenslan av at vera “skeiv”, veik, til onga nyttu og ikki at hava álit á onnur enn meg sjálva hava merkt mín gerandisdag. Eg føli ikki, at eg bara við orðum, kann greiða frá tí helviti, sum eg var ígjøgnum. Mín psyka var mín ringasti fíggindi, og tað gjørdi, at eg tvær ferðir bleiv innløgd á psykiatrisku deild.
Líkamikið hvørja útbúgving eg var í gongd við, føldi eg meg býtta, óintelligenta og nyttuleysa. Eg kundi koma heim við 12 tølum á mínum ringastu døgum og álíkavæl var eg ikki før fyri at rósa mær sjálvari. Eg revsaði meg sjálva hvønn einasta dag við oyðileggjandi tonkum.
Eg hevði ógvuliga ringt við at vera í inniligum sambondum, tí eg hevði ikki álit á nakran mann. Eg trúði, at allir menn vóru líka, og at teir høvdu lúnskar baktankar um meg, sum fór at enda við at oyðileggja mítt lív. Eg fann altíð eina orsøk til at koma burtur frá øllum mínum sambondum, og eg sá altíð meg sjálva sum eitt offur aftaná. Tann “evindaliga” samkenslan við meg sjálva, fekk mítt sjálvsvirði grivið niður í stór hol. Eg sá meg sjálva sum neyðarsliga og veika, og eg føldi ongantíð, at nakar hevði brúk fyri mær. Eg hevði ógvuliga ringt við at lata meg upp fyri nøkrum, og tí bleiv einsemi og mistrúgvin mínir einastu vinir.
Í nógv ár havi eg stríðst við kensluni av hvør eg eri. Kenslan kann enn koma fram, um eg verið biðin um at siga frá, hvør eg eri og hvat eg standi fyri. Kenslan forðaði mær í mínum lívi, tí eg visti ikki hvønn veg eg skuldi fara, hvørjum eg skuldi vera saman við ella hvussu eg skuldi finna meg sjálva aftur. Eg føli ofta, at mín samleiki bleiv tikin frá mær tá eg bleiv neyðtikin.
Terapiin
Tá eg segði frá um neyðtøkuna fyrstu ferð, bleiv eg bjóðað sálarfrøðihjálp. Tað var ógvuliga hart fyri meg, tí eg føldi ikki at sálarfrøðingarnir dugdu at síggja, hvussu eg hevði tað.Tað kendist sum um teir bara vildu hava at eg skuldi víðari – men eg føldi ikki at eg fekk tað “forstáilsi”, sum eg hevði tørv á fyri at koma víðari. Hetta gjørdi at eg lat aftur yvir fyri teimum og øllum øðrum og bleiv meiri og meiri afturlatin og kedd.
Eitt ár seinni fann mamma mín eitt sentur fyri kynsliga misnýtt – tey høvdu serkunnleika í seinárinum. Her brúktu tey psykoterapeutiskar mátar sum t.d. bólkaterapi. Longu fyrstu fer í bólkinum føldi eg, at hetta var vegurin fram fyri meg. Øll seinárini eg hevði stríðst við í so nógv ár, deildi eg nú við aðrar kvinnur, sum høvdu tað upp á sama máta.
Bólkterapiin hevur givið mær nøkur amboð at arbeiða við, tá tað er harðast og ringast í gerandisdegnum. Eg havi fingið nøkur ítøkilig ting, sum eg skal royna at minnast til, og samstundis havi eg fingið hjálp til at síggja tingini í einum størri høpi.Terapiin fekk meg at skilja, at hetta var ikki mín skuld. At tað finnast menniskju harúti (skemmarar), sum hava ógvuliga trupult við at síggja hvat er rætt og hvat er skeivt, og at tað eru hesi menniskju, sum burdu følt seg skeiv. Aftaná á neyðtøkuna gekk eg við kensluni av, at hetta var mín egna skuld, og at tað hendi, tí eg var sum eg var. Hesa kensluna fekk terapiin meg skjótt av við og ístaðin fyri at síggja meg sjálva sum eitt offur, fann eg mín nýggja leiklut sum yvirlivari.
Elska meg, tá eg eri ringast
Sjeikurin hjá mær og familjan hava verið ein stór hjálp gjøgnum mína tilgongd. Tey hava upplivað meg frá mínari ringastu síðu, og álíkavæl elskað meg, fyri tað eg var. Tey hava verið góð til at minna meg á, at eg eri sterk – at eg eri ein yvirlivari. Haraftrat hava tey lært at viðurkenna, at tað enn kunnu vera dagar, har eg havi tað rættuliga ringt, og at tað er ok.
Míni ráð til avvarandi
Tosið um tað! Tosið við tann misbrúkta um, hvussu hann/hon hevur tað. Spyrjið um tingini og latið vera við at ignorera tað.Tað merkist týðiliga, tá ein avvarandi, um tað fer yvir um teirra mark at tosa um. Tá hendan kenslan kemur, so fer tann misbrúkti ofta at føla skuld og skomm innaní. Tann misbrúkti skal nokk sjálv/ur siga frá, tá ein spurningur blívur ov ódámligur. Samstundis er tað umráðandi, at ein ikki letur “elefantin í rúminum” fylla alt ov nógv. Um man sum avvarandi roynir at ignorera evnið um misbrúk, og alt tað sum tað hevur við sær, so dettur hetta aftur á tann misbrúkta, sum fer at merkja tøgnina.
Verið opin, erlig og tosið líka fram um tingini. Fyri meg hevur tað rigga best, tá avvarandi hava sagt tingini líka fram, sum t.d.: “ Tað er gott nokk nakað lort, tú hevur verið úti fyri. Sum summi fólk kunnu vera ólekkur, og hvat er tað ikki sterkt at tú kempar víðari! Stór virðing fyri tær!” Avvarandi sum ignorera evnið ella sum bara kunnu fáa seg at koma við nøkrum fáum setningum sum t.d.: “ Hevur tú tað ok aftaná….tú veitst…aftaná øllum við….ja.” hesir óbeinleiðis drálandi spurningarnir blíva ístaðin til eina pínliga samtalu fyri tann misbrúkta. Hetta seinasta dømið fekk meg í øllum førum til at føla enn meiri skuld og skomm, enn eg hevði áðrenn.
Til tín, sum hevur verið fyri kynsligum ágangi
Um tú hevur verið fyri kynsligum ágangi, so kom fram við tí. Tað er ikki neyðugt at gera tað á sosialum miðlum ella á øðrum støðum, sum kunnu kennast ræðandi. Tað kann bara vera til ein persón, sum tú hevur álit á. Ein persón, sum tú heldur fer at lurta eftir tær. Eg gekk og helt, at hetta kundi eg klára sjálv, og ongantíð havi eg tikið meiri feil. Eg vildi ynskt at eg fyri langari tíð síðan hevði sagt onkrum frá um tað traumatisku uppliving eg var úti fyri tá. Hevði eg gjørt tað, kundi eg kanska havt fingið ta hjálp, sum eg hevði brúk fyri langt fyrr. Tey 12 árini har eg bara hevði meg sjálva at tosa við, oyðiløgdu meg.
Um eg ikki hevði tikið ímóti hjálpini, sum fekk fekk á sentrinum fyri kynsliga misbrúkt, so veit eg ikki hvar eg hevði verið í dag. Fyri meg var tað týdningarmesta amboðið at tosa um tað. At vita, at tú ert ikki einsamallur og at tað finnast mong, sum kunnu føla tína pínu og sum vilja gera alt fyri at koma ígjøgnum hetta saman við tær – tað hjálpti mær víðari.
29. maj 2018
Mín samleiki
Tá eg var 12 ára gomul varð eg neyðtikin. Skemmarin segði tá, at neyðtøkan var ein loynidómur millum okkum bæði.


text:
Danska svimjisambandið skipar í morgin fyri árliga Christiansborg Rundt, við luttøku av eisini føroyingum. Hetta er 2 km kappsvimjing í kanalunum runt stjórnarbygningin í Keypmannahavn, umframt at lið kunnu luttaka í sokallaðu Krüger-stafettini, á 4 ferðir 500 metrar.
Tey verða eini 3600 sum fara at luttaka, harav eini 3300 eru tilmeldað sum einstaklingar til teir 2 kilometrarnar, og hini umleið 300 luttaka í liðsvimjingunum. Og har eru í øllum førum 3 svimjarar úr Føroyum – nevniliga Alvi Hjelm, Óli Mortensen og Frans Johannesen, sum allir eru tilmeldaðir til skjótasta riðli í 2 km svimjingini hjá harrum. Kappast verður bæði um at verða skjótast av øllum, og at vera skjótast í sínum aldursbólki: 18 ár og yngri, og síðani 5 árgangir bólkaðir saman (18-24 ár, 25-29 ár, osfr).
Fyrstu riðil byrjar kl 10:00, danska tíð, og svimja tey síðani í riðlum á umleið 65 svimjarar hvørja ferð, við 5 minuttir millum hvønn riðil. Teir tríggir føroyingarnir byrja sostatt fyrst væl út á dagin, eisini tí at Krüger-stafettin kemur ímillum kl 13:20 ella har á leið.
Har verður beinleiðis stroyming frá øllum hesum, umframt frá danska partinum av LEN Europan Open Water Swimming Cup, sum verður í somu kanalum frá kl 08:30, danska tíð. Hetta seinasta er væl meira ‘alvorlig’ kapping fyri havsvimjarar, sum evropeiska svimjisambandið skipar fyri, og har Keypmannahavn so eigur eina stevnu í røðini.
Sí svoem.dk, svoem.org og copenhagenswim.com


text:
Blini-pannukøkur eru væl smakkandi og mettandi vetrarmatur. Tær hóska eisini væl at leggja saman. Aftur við blinipannukøkum kanst tú bjóða ymisk sløg av tilhoyri, sum ein og hvør kann fáa sær, alt eftir hvat tykkum dámar. Niðanfyri eru nøkur uppskot til, hvussu tú kanst nýta blinipannukøkur.
Blinideiggið nýtist ikki altíð at verða gjørt úr bókhveiti. Upprunaliga varð deiggið í Russlandi ofta bara gjørt úr hveitimjøli. Eyðkent fyri deiggið er, at tað eigur at ganga. Eitt vet av pískaðum eggjahvíta ger blinipannukøkurnar serliga lættar.
Blinipannukøkur kanst tú eisini bjóða sum dessert, til dømis smakkaðar til við sjokulátu, sum í okkara uppskrift niðanfyri. Tú kanst eisini bjóða blinipannukøkur gjørdar úr hveitimjøli sum dessert og borðreiða tær við hindberjasúltutoyi, sum russar gera.
Blinipannukøkur av bókhveiti og hveiti, við trimum ymiskum tilhoyri
Okkara bliniuppskriftir eru skjótt gjørdar útgávur, sum ikki tørva at ganga eina nátt. Báðar nøgdirnar geva einar 10 størri blinipannukøkur ella einar 20 smáar blinipannukøkur.
Bókhveitiblinipannukøkur
Lunka jogurtið og rør í gerini, til hon er upployst. Læt mjølið og sukrið í. Læt deiggið ganga í stovuhita í einar tveir tímar. Gev mjólkini eitt uppkók og skil eggjareyðan frá eyggjahvítanum. Rør mjølið, eggjareyðan og saltið væl út í deiggið. Píska eggjahvítan stívan og vend varisliga í deiggið.
Hveitiblinipannukøkur
Lunka 3 dl av mjólkini og upploys gerina í henni. Læt hveitimjølið í og læt deiggið standa í einar tveir tímar í stovuhita. Skil eggjareyðan frá eggjahvítanum. Rør eggjareyðan og saltið og læt ganga meira. Læt at enda 2 dl av kókandi mjólk og hart pískaða eggjahvítan úti.
Baka
Smelta smørið
Steik tjúkkar blinipannukøkur í smeltaðum smøri við miðalhita. Læt eisini smeltað smør í, tá tú vendir blinipannukøkunum á pannuni. Pannukøkurnar verða serliga broysknar, um tú steikir tær tvær ferðir á hvørjari síðuni.
Rækju- og rognblanding
Flys og hakka reyðleykin og rør hann upp í alt hitt tilfarið. Læt tað standa svalligt í nakrar tímar áðrenn borðreitt verður.
Kantarellsoppablanding
Til garnering: várleyk
Flys og hakka leykin. Læt vætuna seta av kantarellsoppunum og steik teir so saman við leykinum í olju, til øll vætan er guvað burtur. Læt blandingina svalna, áðrenn tú rørir hitt tilfarið útí. Pynta við hakkaðum várleyki
Blanding av kaldroyktum reinakjøti við piparrótarsmakki
Sker reinasteikina í smáar terningar og blanda alt tilfarið. Tú kanst eisini seta smakk á við rosépipari ella hakkaðum grønleyki.
Tips: Í staðin fyri reinasteik kanst tú brúka lambssteik ella rostbeaf.
Øl og vínviðmæli
Saltar blinipannukøkur smakka serstakliga væl við einum glasi av myrkum lagurøli afturvið.
Tann veruleiki, at tilhoyrið oftast er torført at hava aftur við víni, ið hóskar, sum t.d. ráan leyk, talar fyri øli aftur við blinipannukøkum. Vil tú bjóða vín í staðin fyri myrkt lagurøl, kanst tú trygt velja annaðhvørt eitt turt mousserandi dygdarvín ella eitt
súrligt Riesling.
Sjokulátublinipannukøkur við sjokulátusós
Nýt smeltað smør at baka við
Lunka yoghurtið og upploys gerina í tí.
Læt mjølið og eina súpiskeið av sukri útí
Læt deiggið ganga í stovuhita í o.u.tveir tímar
Gev mjólkini eitt uppkók og skil eggjareyðvan frá eggjahvítanum
Rør mjólkina, eggjareyðan og saltið út í deiggið
Rív sjokulátuna og blanda hana upp í tær 3 súpiskieðirnar, ið eru eftir av sukri
Rør blandingina út í deiggið.
Píska eggjahvítan harðan og vend honum varliga niður í deiggið
Baka sjokulátublinipannukøkurnar á sama hátt sum tær vanligu blinipannukøkurnar
Borðreið við sjokulátusós
Sjokulátusós
Verm róman upp til kókipunktið og brót sjokulátuna sundur í petti og læt útí, umframt punschin, hunangin og smørið. Tak kastirolluna av plátuni og rør í, til sjokulátan er bráðnað og sósin vorðin jøvn.
Tips: tranaber rullað í putursukri verða serligt krydd til sjokulátublinipannukøkurnar.
Tað er bæði vakurt og leskiligt!
Umsett úr "Etiketten" hjá finska vínmonipolinum Alko
Vit vilja verða við til at fyribyrgja misnýtslu
Takk fyri at tú sjálvboðin vísir samleikaprógv


text:
Lønarskatturin er ov høgur, serliga hjá lág- og miðalløntum. Hesin skal tí lækkast, og tað fara vit at gera, koma vit í stjórn eftir valið. Seinastu 4 árini hava verandi samgonguflokkar bert givið tí partinum av føroyingum, ið hava hægru inntøkurnar ein lætta. Samgongan hevur sagt, at ráð ikki hevur verið til, at lata tí partinum av føroyingum, ið hava lægru inntøkurnar, ein lætta – hóast ráð varð at lata hinum partinum samanlagt 330 mió. kr. í skattalætta. Hetta hevur økt munin millum tað, ið láglønt hava eftir at liva fyri, og tað, ið hálønt hava eftir at liva fyri, munandi – og hevur harvið eisini økt ójavnan í samfelagnum. Hetta er sjálvandi ein grundleggjandi skeiv kós. Lág- og miðallønt áttu sjálvandi eisini fingið lut í skattalættanum.
Mynd: Skeiva býtið av flatskattalættanum
Kelda: Hagstova Føroya, H.P.Strøm. Flatskattalættin til fólk við inntøku omanfyri 60.000 kr. árliga.
Láglønt higartil bert fingið pensjónsskattarokning
Meðan hálønt hava fingið upp í 7000 kr. mánaðarliga í skattalætta, so hava fólk við inntøku á 300.000 kr. og minni lítlan og ongan skattalætta fingið. Verður hædd samstundis tikin fyri, at samgongan – sum part av flatskattalættanum – hevur sent øllum føroyingum eina søguliga stóra pensjónsskattarokning, við at hækka pensjónsskattin úr 35% upp í 40% frá fyrstu krónu, so eru tað í veruleikanum bert hægru inntøkurnar, ið hava fingið gagn av sokallaða flatskattinum. Og tey lágløntu hava í veruleikanum verið við til at fíggja ein skattalætta, ið tey ongan lut fingu í. Ófatiligt.
Neyðugt er at lækka skattin hjá lág- og miðalløntum – í samstarvi við kommunurnar. Harvið gerst skattastigin eisini meira stigvaksandi – tvs. at láglønt rinda lutfalsliga minni í skatti enn hálønt – uttan at skatturin hækkar fyri nakran.
Vøkstur og nýskipanir fíggja skattalætta
Vit vilja fremja ein politikk, ið skapar framburð, vøkstur og bjartar framtíðarvónir. Hetta vil geva øktar inntøkur til land og kommunur. Vit vilja eitt nú fáa fleiri fríhandilssáttmálar og betri marknaðaratgongd, so vit kunnu virðisøkja okkara tilfeingi meira, og harvið økja inntøkurnar. Tað skal gerast lættari at verða íverkseti, og eisini vilja vit fremja ein málrættaðan vinnupolitikk og eina fiskivinnunýskipan, ið fer at geva bæði vinnuni og samfelagnum eitt størri og meira burðardygt avkast. Hartil vil eitt javnari býti av virðum landsins og ein skattalætti til lág- og miðallønt økja privatu nýtsluna, og geva avleiddar inntøkur til land og kommunur. Hetta gevur alt inntøkuvøkstur, ið partvíst skal nýtast til at fíggja ein skattalætta til lág- og miðallønt – og partvíst skal nýtast til, at menna okkara samfelag, at rinda skuld og røkka einum sjálvbjargnum og haldførum búskapi.
Latið okkum fara til verka sum skjótast. Hetta kunnu vit gera saman – við tínum stuðli 1. septembur.
Kristina Háfoss
Løgtingskvinna og valevni fyri Tjóðveldi


text:
Ingi Samuelsen
13.06.2016 - 10:35
Ítróttur > Ítróttur > Fótbóltur
Stolta brasilska fótbóltslandsliðið er sligið út í innleiðandi umfarinum í amerikanska meistaraskapinum, Copa Amerika, sum verður spælt í USA í hesum døgum.
Í nátt spældi Brasil móti Peru og úrslitið gjørdist 1-0 til Peru. Málið kom eitt korter fyri leiklok, og var sera umstrítt, tí myndirnar vísa, at Raul Ruidiaz skumpaði bóltin í mál við hondini.
Drúgv tinging var millum dómara, linjudómara og onkran, sum teir høvdu samband við umvegis oyrasnigilin, og eftir fleiri minuttir í óvissu, dømdi dómarin mál til Peru.
Ekvador vann 4-0 á Haiti í nátt, og harvið verða tað Peru og Ekvador, sum koma víðari frá bólki B. Bólkur A er eisini avgjørdur. Har koma USA og Kolumbia víðari, meðan Costa Rica og Paraguay eru úti.
Seinastu dystirnir í bólki C verða spældir í dag, men har er longu greitt, at Meksiko og Venesuela koma víðari, maðan Uruguay og Jamaika mugu fara heim.
Bólkur D verður avgjørdur í morgin. Argentina hevur fult stigatal, 6 stig, Kiki og Panama hava 3 og Bolivia er úti við ongum stigi. Kili skal spæla móti Panama og Bolivia móti Argentina.
Dómararnir tingaðust leingi áðrenn avgerðin varð tikin (Mynd: EPA)
Fegnir Peru-leikarar (Mynd: EPA)
Brasilski landsliðsvenjarin, Dunga, og hansara menn mugu fara tómhendir aftur til Brasilia (Mynd: EPA)


text:
UNREADABLE STORIES
Hevur tú hug at skriva eina søgu, men heldur teg ikki duga og als ikki á føroyskum, so er hetta skeiðið júst nakað fyri teg.
Skriviskeiðið ”Unreadable Stories” vendir seg til tilflytarar úr Teilandi og Filipsoyggjum, tí haðani eru flestu av nýggjastu borgarum okkara komnir.
Undirvíst verður á føroyskum, men luttakararnir kunnu skriva á egnum moðurmáli; Phasa Thai ella Filipino. Tulkar verða hjástaddir á skeiðnum.
Skeiðið er skipað við fleiri smærri skrivivenjingum, sum hava til endamáls at geva íblástur og veita amboð til skrivingina hjá skeiðsluttakarunum.
Inn ímillum lesa vit/tulkarnir tað upp, sum vit hava skrivað. Á tann hátt síggja vit margfeldni í hugflognum. Ongin tekstur líkist, hóast uppgávan var nett tann sama. Vit inspirerast av hvørjum øðrum og skilja, at har eru ongi onnur mørk, enn tey vit sjálvi seta okkum.
Skeiðið verður í Norðurlandahúsinum, Eysturi Ringvegur, Tórshavn
10. og 11. november 2018 kl. 10:00 - 16:00.
KOSTNAÐUR
500 kr. fyri skeið, tilfar, matur og drekka.
Avmarkað pláss er - í mesta lagi 12 luttakarar.
Luttakaragjaldið skal rindast á konto 9181-1670095, tá ið tú hevur fingið váttan um luttøku.
Seinasta freist at melda til er sunnudag 4. november 2018.


text:
Saksun
Í Saksun finna vit eina gamla bóndabygd við stórum markatali - 29 merkur - til tey 4 festini Svartá Fyri Niðan, Svartá Fyri Uttan, Á Kvíggjarhamri og Dúvugarðar. Harafturat er ein hálvmørk av ognarjørð. Hetta gevur grundarlag fyri munardyggum jarðarbrúki í lítlu bygdini, afturat øðrum arbeiði, sum er nærhendis. Fólkatalið hevur longi verið rættiliga avmarkað, men støðugt.
Sjáldsama og stórbæra landslagið dregur nógv vitjandi til sín: Saksunardalur, ið er heilar 10 kilometrar langur, Saksunarvatn við sínum sílum og laksi, pollurin, umframt Dúvugarð, sum er varðveittur í sínum upprunaliga líki. Har búleikaðust fólk fram til 1940, men seinni eru húsini gjørd til eitt forvitnisligt savn, har vit kunnu síggja, hvussu karmarnir vóru á einum vanligum føroyskum garði í gamla bóndasamfelagnum.
Skúli er ikki í Saksun, og tí ganga børnini í skúla í grannabygdunum.
Kirkja var í Saksun longu í miðøld, men hon var tikin av, samstundi sum trúbótin var í 16. øld. Hetta merkti, at bygdafólkið í øldir gekk langa vegin til Tjørnuvíkar, tá tey fóru í kirkju. Í 1858 var kirkjan tikin niður í Tjørnuvík og í ein ávísan mun endurnýtt í Saksun, tó ikki rættiliga í sama líki. Eitt nú eru veggirnir úr gróti, og ikki av viði, sum upprunaliga kirkjan hevði. Tí er tað mest innandura, at leivdirnar av gomlu kirkjuna eru at finna aftur. Í Tjørnuvík varð kirkja ikki bygd aftur fyrr enn í 1937.
Saksun man vera eitt eitt av mest vitjaðu ferðamálum í landinum. Landslagið er tiltikið fyri sín vakurleika og serstaka dám, og tí leggja mong ferðaløgd leiðina framvið Saksun.


text:
Kattúla (lat. Asio flammeus; da Sumphornugle) er størri enn lomvigi. Hon er sprøklut av gulum og dimmbrúnum. Eyguni eru gul og stór sum kettueygur. Tá ið tær lurta eftir onkrum, lyfta tær oyrnalokini langt upp, so tey verða lík oyrum á ferføttum dýri. Nevið er stutt sum kettusnýð, so í skortin eru tær ongum líkari enn kettu. Harafturat eru føturnir lodnir út á klørnar og meinlíkir kettulabbum. — Um dagin situr hon onkustaðni, sum hon er samlitt við landið, og so ikki góð at fáa eyga á. Krákur eru ofta eftir henni, men so fim er hon at kasta sær í flognum, at tær fáa einki gjørt henni. Áður kom hon ikki so sjaldan til Føroyar, nú er langt ímillum, at hon sæst.
Úr: Mikkjal á Ryggi: Fuglabókin, Dýralæra II. 1951.


text:
Ein frálík Hjólvelting
Fólkaheilsuráðið legði sín
les meir
Hjólvelting
er ein hugfarsligur bólka-súkklutúrur ígjøgnum býin, har ið samanhald, umhvørvi og heilsugóður lívstílur eru kjarnin. Øll eru vælkomin, tað einasta, ið krevst, er, at tú hevur súkklu, og annars, at tú kemur akkurát soleiðis, sum tú ert
les meir
Altjóða granskarar staðfesta: heilsufótbóltur er heilivágur
Granskararnir staðfesta,at fótbóltssmáspøl í ein tíma tvær ferðir um vikuna bæði fyribyrgja og viðgera lívsstílssjúkur sum ov høgt blóðtrýst, typu 2 diabetes, yvirvekt, ymiskar krabbameinssjúkur og beinbroyskni.
les meir
Heilsuundirvísing á fótbóltsvøllinum mennir munandi um heilsustøðuna hjá gentum
Gentur fáa lægri blóðtrýst, størri vøddar, betri
les meir
Heilsuundirvísing á fótbóltsvøllinum í skúlanum mennir munandi um heilsustøðuna hjá gentum
Gentur fáa lægri blóðtrýst, størri
les meir
Myndir frá Rørslufagnaðinum
Her eru myndir frá Rørslufagnaðinum, ið
les meir
Eitt rørandi tiltak
“Tað var rørandi at hoyra, at øll kundu vera við, eisini tey við stavi og høkjum, og tí valdi eg at luttaka. Eg eri sera glað fyri, at eg gav mær sjálvari stundir til at vera við, tí hetta er eitt fantastiskt tiltak.”
les meir
Útivika á P40 hjá Landssjúkrahúsinum
Útivika 22. til 25. mai. Skráin hjá P40 á Landssjúkrahúsinum
les meir
RØRSLUFAGNAÐUR
At røra seg er gott.
At gera tað saman við øðrum er enn betri
Og at gera tað á ein stuttligan, meiningsfullan og litríkan hátt, er ein sonn frøi
les meir
Sosialur ójavni í vandanum fyri typu2 diabetes í Føroyum
Typa2 diabetes er í dag ein globalur
les meir
Hjólvelting
FERÐAST GRØNT ENDABRESTUR - HJÓLVELTING
les meir
Væleydnað fólkaheilsurenning
Útvið 200 fólk tóku lut í Fólkaheilsurenningini 2017.
les meir
Leikmeti.pdf ÍSF í samstarvi við Fólkaheilsuráðið, 2011


text: Tit sum lesa hesa heimasíðu, kenna vælsagtans øll til Crag Lord nú, sum á SwimNews.com nærmast byrjaði kríggið ímóti superdraktum, og síðani ikki dugdi at gevast aftur. Onkur fylgir kanska eisini við á scaq.blogspot.com, har Tony Austin tíverri eitt sindur ov seint fór í hina veitina, at verja draktirnar tá ið slagið var tapt. Well, Austin hevur ofta lagt eftir Lord, og nú er tað so endiliga eydnast honum, at fáa Craig Lord í beinleiðis kjak á einari heimasíðu. Fyrst sum viðmerking til eina grein, har Austin heldur uppá at Lord heldur lítið um stutthyljasvimjarar, og hartil ákærir Lord fyri at vera vánaligur journalistur, við tað at hann sambært Austin av sær sjálvum er farin formliga upp í sakarmálið millum TYR og amerikanska svimjisambandið, til frama fyri USA Swimming. Ein ákæra um at Lord ikki dugir at halda journalistisku frástøðuna frá málinum, sum tit kunnu lesa meira um her, eisini á scaq.blogspot.com. Og síðani við viðmerking til ein samanberandi graf yvir vitjanirnar hjá scaq.blogspot.com og SwimNews.com, sum Austin legði út sum mótsvar til at Lord í sínari viðmerking endaði við orðunum “Good luck with your little blog”.


text:
Carl Jóhan Jensen
Carl Jóhan Jensen (føddur 2. desember 1957) er ein føroyskur rithøvundur. Hann hevur tríggjar ferðir fingið Mentanarvirðisløn M. A. Jacobsens fyri fagrar bókmentir, tað var í 1989, 2006 og 2015, og fýra ferðir hava bøkur hansara verið tilnevndar til Bókmentavirðisløn Norðurlandaráðsins, í 1991, 1998, 2007, 2008 og 2016. Í 2007 var tað bókin Ó - Søgur um djelvulskap, sum var tilnevnd og í 2008 var tað yrkingasavnið September í bjørkum sum kanska eru bláar ið varð tilnevnt, í 2016 er tað fyri skaldsøguna Eg síggi teg betur í myrkri.
Innihaldsyvirlit
Lívsleið[rætta | rætta wikitekst]
Carl Jóhan Jensen vaks upp í Havn. Í 1973 flutti hann til Danmarkar, har hann tók studentsprógv í 1976. Síðan flutti hann heimaftur til Føroya, har hann eitt nú starvaðist sum blaðmaður. Frá 1979 til 1981 las hann føroysk á Fróðskaparsetrinum. Frá 1981 til 1987 las hann íslendskt mál og bókmentir í Reykjavík. Í 1990 tók hann prógv sum cand.phil. í føroyskum máli og bókmentum. Hann er giftur avstralsku Kate Sanderson, saman eiga tey tveir synir. Kate hevur starvast fyri Føroya landsstýri í fleiri ár, og í 2012 gjørdist hon sendikvinna Føroya í ES.[1] Síðan 2012 hava tey búð í Brússel, vegna starv hennara.
Hann útgav sítt fyrsta yrkingasavn í 1977. Hann hevur útgivið yrkingar, skaldsøgur og eitt ritsavn. Hann hevur týtt fleiri tekstir til føroyskt, eitt nú hjá Strindberg, Ayckbourn, Dario Fo og Einar Kárason. Tekstir hjá Carl Jóhan eru týddir til onnur mál og hava verði útgivnir í tíðarritum og ritsøvnum í Danmark, Noregi, Svøríki, Niðurlondum, Týsklandi og USA. Verk hansara, ið hava verið tilnevnd Bókmentavirðisløn Norðurlandaráðsins eru týddar til eitt av norðurlendsku málunum í samband við tilnevningina. Skaldsøgan Ó er útgivin í Noregi av forlagnum Det Norske Samlaget, Lars Moa týddi til norskt.
Í oktober 2011 var Carl Jóhan Jensen ein av 10 føroyskum rithøvundum, ið var umboðaður á bókamessuni í Frankfurt, hann var umboðaður við skaldsøguni Ó. Tað var fyrstu ferð, at Føroyar luttóku á týsku bókamessuni, tað var Ísland, ið bjóðaði Føroyum við í samband við at Ísland var heiðursgestur á messuni.[2]
Á heysti 2013 umboðaði ein av yrkingum hansara Føroyar í ES tiltakinum Transpoesie 2013,[3] yrkingin hevur heitið Tú. Yrkingin var víst í bussum, sporvognum og í metro’ini í høvuðsstaðnum hjá ES á føroyskum og í franskari og niðurlendskari týðing. Tiltakið byrjaði við framsýning og upplestri 26. september, sum er almenni evropeiski dagurin fyri mál og málsligt fjølbroytni. Tá las Carl Jóhan Jensen yrkingar á føroyskum saman við yrkjarum úr sjey øðrum londum.[4]
Carl Jóhan var formaður fyri Rithøvundafelag Føroya 1991–92 og 2004–2006.[5]
Útgávur[rætta | rætta wikitekst]
Skaldsøgur[rætta | rætta wikitekst]
- 1979 - Seinnapartur
- 1995 - Rúm - tekstur í 14 pørtum
- 2005 - Ó - Søgur um djevulskap
- 2014 - Eg síggi teg betur í myrkri
Yrkingar[rætta | rætta wikitekst]
- 1977 - Yrkingar
- 1982 - Skríggj
- 1984 - Messa á kvøldi og fram undir morgun
- 1990 - Hvørkiskyn (yrkingarsavn)
- 1997 - Tímar og rek (yrkingarsavn)
- 2006 - September í bjørkum sum kanska eru bláar
Ritsøvn[rætta | rætta wikitekst]
- 2000 - Mentir og mentaskapur (ritsavn)
Virðislønir og starvslønir[rætta | rætta wikitekst]
- 1989 - Bókmentavirðisløn M.A. Jacobsens fyri fagrar bókmentir.
- 1991 - Tilnevndur Bókmentavirðisløn Norðurlandaráðsins
- 1998 - Tilnevndur Bókmentavirðisløn Norðurlandaráðsins
- 2006 - Bókmentavirðisløn M.A. Jacobsens fyri fagrar bókmentir.
- 2007 - Tilnevndur Bókmentavirðisløn Norðurlandaráðsins fyri Ó – Søgur um djevulsskap
- 2008 - Tilnevndur Bókmentavirðisløn Norðurlandaráðsins fyri yrkingasavnið September í bjørkum sum kanska eru bláar
- 2011 - 1 árs starvsløn frá Mentanargrunni Landsins[6]
- 2015 - Bókmentavirðisløn M.A. Jacobsens fyri fagrar bókmentir, fyri skaldsøguna "Eg síggi teg betri í myrkri"
- 2016 - Tilnevndur Bókmentavirðisløn Norðurlandaráðsins fyri skaldsøguna Eg síggi teg betri í myrkri[7]
Keldur[rætta | rætta wikitekst]
- ↑ uvmr.fo - Head of Mission of the Faroes to the EU - Minister Counsellor Kate Sanderson, M.Phil
- ↑ "Frankfurt fyri framman". Mentamálaráðið. 6 October 2011. http://www.mmr.fo/kunning/tidindi/frankfurt-fyri-framman/. Heintað 7 March 2016.
- ↑ Transpoesie.eu
- ↑ Rit.fo, Føroyskur skaldskapur um alt Brússel
- ↑ Rit.fo
- ↑ Aktuelt.fo, Rithøvundur og dansilærari fáa starvsløn í eitt ár
- ↑ kvf.fo - Hann kann fáa bókmentavirðislønina 2016


text:
08. Aug 2018
Føroya Sjómannadagur hevur til endamál at nøra og varðveita áhugan fyri fiskivinnuni á sjógvi og á landi, og at kveikja áhuga fyri tí, ið hevur við sjógvin at gera. Hetta verður gjørt uppá ein hugnaligan, gevandi og rúsfríðan hátt, so at familjur og fólk í...
12. Aug 2017
Aftur í ár bjóðar Føroya Sjómannadagur til ein heilt serligan sjómannadag, leygardagin 19. August, við ríkum upplivingum fyri øll. Í ár er tann stóra ókeypis fiskabuffé-in uppaftur størri við JFK, Christian í Grótinum og Bakkafrost borðreiða við fyrstafloks mati úr havinum. Fokus verður sett á...
20. Aug 2016
...
19. Aug 2016
Ipaddar, sjónvarp, fartelefonir, gávukekkar, uttanlandaferðir og mangt annað er at vinna á Føroya Sjómannadegi. Fiskikapping á Kósabrúnni Stór fiskikapping á Kósabrúnni fyri bæði gentur og dreingir. Nummar eitt tvey og trý fáa atgongumerki frá Cirkus...
19. Aug 2016
Leygarmorgunin kl. 10:30 verður stórt kaffiborð á bryggjuni úti í gomlu Klaksvíkini har borðreitt verður við einum serligum sjómannabolla og vinarbreyði. Kl. 12:30 verður stórt fiskaborð har Føroya Sjómannadagur bjóðar øllum at eta góðan mat úr havinum. ...
19. Aug 2016
Eins og undanfarin ár verður Skipalistakvissin aftur hesaferð ein hugnaligur partur av Sjómannadegnum. Tað verður Ernst Olsen, sum fer at standa fyri innleiðandi spurnarkappingini, meðan Gunnar Nolsøe verður vertur í finaluni. Tey ið luttaka í innleiðandi kappingini skulu...
15. Aug 2016
Í samband við Føroya Sjómannadag, verður almennur fundur í Norðoya Sparikassa, í Klaksvík, í kvøld kl. 19 har Archibald Black greiður frá endurbyggingini av garðinum hjá Nólsoyar Páll á Biskupstøð. Eisini verður høvi at seta spurningar.Sí skrá fyir Føroya Sjómannadag her ...
15. Aug 2016
Fríggjadagin 19. august verður fiskikapping og stórt vatnkríggj á Vánni. Tilmelding er í Norðoyasparikassa frí í dag og til fríggjadagin kl. 15. Tey sum melda til fáa eina vatn-sproytu (avmarkað nøgd) í deildini hjá Norðoya Sparikassa í Klaksvík. Reglugerð fyri...


text:
So hendi tað aftur: Pisa úrslitið varð almannakunngjørt. Staðfest varð aftur, at Føroyar ikki standa seg væl í hesi kanning, og at vit teljast millum tey í niðasta triðinginum.
Haldi annars, at vit hava lyndi at halda okkum hoyra til Evropa, og at sammeta okkum við OECD londini, men tað gongur ikki serliga væl. Um bert verður sammett við lesingina, so liggja vit næstniðast. Einans í Meksiko duga tey verri at lesa enn vit.
Miðaltalið fyri OECD-londini í lesing er 491 tá Føroyar eru taldar við. – Føroyar hava 436 stig.
Munandi betri standa vit okkum í mun til tey londini sum ikki hoyra til OECD, har halda vit okkum til miðal – miðaltalið í londunum uttanfyri OECD, íroknað Føroyar er 435 stig.
Hvat hetta merkir kann so hugleiðast um. Staðfestast kann tó, at uttanfyri OECD finna vit allar tær sonevndu bananrepublikkirnar, eins og bæði fyrrverandi og núverandi totaliterir statir.
Vænti at eins og hinar ferðirnar vit hava fingið PISA úrslit, so fer at koma róp í um at vit mugu raðfesta skúlan meira, og lata fleiri pengar til skúlan. OECD stendur fyri Organisation for Economic Co-operation and Development, og er eitt av endamálunum við kanningini at vita, hvussu nógv vit fáa fyri pengarnar. Har má so sigast, at Føroyar fáa minni fyri pengarnar enn onnur, tí vit gjalda so at siga líka nógv til skúlaverkið sum hini Norðurlondini, men liggja altso í botni.
Ein botnplasering sigur eisini nakað um kappingarførið hjá landinum, og harvið eisini um framtíðarútlitini.
Her mugu onnur stig takast, og hetta er umráðandi, ikki bara fyri komandi ættarlið, men eisini fyri okkum hálvgomlu, sum hugsaðu at vit skuldu vera okkara tíð av í hesum landi. Kemur ikki vend í, so verður tað ein fátækslig pensionistatilvera.


text:
Nýggj kjarnumál í umbúna
politikkur30-05-2018 - 13:08 - Jóanis Nielsen
VERKÆTLAN: Eins og í valárinum 2015 fer Starvsmannafelagið eisini til komandi løgtingsval at hava nøkur kjarnumál, sum roynt verður at varpa alment ljós á og at vinna undirtøku fyri í politisku skipanini
Tá álitisfólkini í Starvsmannafelagnum í gjár hittust til fasta álitisfólkafundin, var tað millum annað fyri at taka støðu til hvørji kjarnumál felagið skal varpa ljós á til eitt komandi løgtingsval.
Undir yvirskiftiniKjarnumál 2019kjakaðust álitisfólkini um og gjørdu uppskot til komandi kjarnumál. Umleið 80 álitisfólk vóru á fundinum, og arbeitt varð saman í bólkum, har hvør bólkur kom við sínum tilmæli og viðmerkingum.
Á arbeiðsfundi herfyri setti nevndin í Starvsmannafelagnum spónin í. Gjørd vóru uppskot til 8 kjarnumál, sum álitisfólkini tóku støðu til í gjár. Harumframt fingu álitisfólkini møguleika at gera uppskot til onnur kjarnumál.
Fokus á løntakaramál
Endamálið við at kjósa felagnum kjarnumál er at varpa ljós á og fáa politiska undirtøku fyri arbeiðsmarknaðarmálum, sum eru til fyrimuns fyri løntakaran og limirnar í Starvsmannafelagnum.
Í valárinum 2015 hevði Starvsmannafelagið 12 kjarnumál. Kjarnumálini vóru almannakunngjørd í einum serblaði, sum kom í hvørt hús og á temasíðuni hjá Starvsmannafelagnum:
http://www.starvsmannafelag.fo/Default.aspx?ID=322
Harumframt varð ljós varpað á kjarnumálini í greinum, á almennum fundum og í útvarpssendingum, sum vóru í valstríðnum.
Góðar royndir
Nevndin í Starvsmannafelagnum metir, at tað hevur verið eitt gott hugskot at felagið hevur havt kjarnumál.
Kjarnumálini sóust aftur í valskráum og valstríðnum í 2015, og eisini í samgonguskjalinum, ið nývalda samgongan gjørdi.
Okkurt av málunum hevur eisini verið at sæð aftur í lógaruppskotum, sum einstøk løgtingsfólk hava sett fram.
Samanumtikið hava royndirnar verið so mikið góðar, at nevndin í Starvsmannafelagum hevur avgjørt at taka táttin uppaftur til næsta val.
Nú álitisfólkini hava viðgjørt tey og gjørt uppskot til nýggj mál, fer nevndin at taka samanum og gera arbeiðið liðugt at velja og orða kjarnumálini hjá Starvsmannafelagnum fyri 2019.
Hvussu nógv kjarnumálini vera hesaferð er ikki endaliga avgjørt. Møguliga verður talan um færri mál hesaferð, so at betri møguleikar vera at arbeiða meira miðvíst við málunum við støðugari uppfylging, t.d. gjøgnum eitt heilt valskeið.
Myndirnar eru tiknar í Smæruni í gjár, týsdagin 29. mai, tá ið álitisfólkini arbeiddu saman í bólkum við at evna nýggju kjarnumálini.


text:
- Tíðindi, mentan og ítróttur
Spyrja Løkke, um hann er keyps
Tak niður
Lars Løkke Rasmussen, danskur forsætisráðharri, skal í morgin svara spurningum í fólkatinginum, um danskur fiskivinnupolitikkur er ávirkaður av sambandinum millum forsætisráðharran og danskar stórreiðarar.
Tað hevur vakt ans, at reiðarar hava goldið stórar upphæddir til LøkkeFonden - ein grunnur ið forsætisráðharrin sjálvur hevur sett á stovn, og har føroyska kona hansara, Sólrun Løkke Rasmussen, er forkvinna.
Hetta væntar Ib Poulsen hjá Dansk Folkeparti, kann hava verið við til at givið reiðarunum ávirkan á fiskivinnupolitikkin hjá donsku stjórnini.
- Hann má vera eyðmjúkur, leggja seg skerflatan og viðganga, at hann hevur samband við kvotakongar, sum hann annars hevur sagt seg ikki at hava, sigur Ib Poulsen.
Fólkatingslimir royndu í fjør at gera broytingar í fiskivinnulóggávuni, soleiðis at kvoturnar í donsku fiskivinnuni ikki skuldu savnast á alt færri hondum. Hesum mótarbeiddi Esben Lunde Larsen, umhvørvis- og matvøruministari, og Ib Poulsen heldur nú eina orsøk vera, at reiðarar hava keypt sær beinleiðis atgongd til forsætisráðharran.
Sí eisini


text:
Hann er føddur við Gjógv í 1911. Eftir lokna barnaskúlagongd fór hann sum so mangur annar bygdardrongur til skips. Nítjan ára gamal var hann ein vetur á Føroya Fólkaháskúla og fór síðani til Danmarkar at vinna sær útbúgving; hann tók fyrst studentsprógv 1934, tók so upp lestur við lærda háskúlan í Keypmannahavn - enskt, grikskt og latín vóru fyrstu tíðina lestrargreinir hansara, seinni skifti hann yvir til løgfrøði og tók løgfrøðisprógv 1944.
Í stríðsárunum røkti hann drúgt áramál blaðstjórastarvið á »Búgvanum« og læt eisini »Jólum uttanlendis« fitt av tilfari - politiska stuttsøgan »Eg stoyti heitt« og hugnaliga jólasøgan um sjótrøllini norðuri á Dánjalsmið munnu standa eina klárast í minninum.
Aftan á stríðslok kom hann heim aftur til Føroya og tók upp løgfrøðisstarv í Havn. Í tíðarskeiðinum 1958-70 sat hann á Føroya løtingi valdur av tjóðveldisfólki í Norðurstreymoy.
Í 1949 vórðu nakrar av søgum hansara prentaðar í »Søgubókini« og umleið 1960 komu tær tríggjar barnabøkurnar um lítla Sjúrð og ommuna og abban við Sjógv, sum av røttum hava verið mettar so høgt millum føroyskar barnabókmentir, at høvundurin fyri tær í 1977 fekk barnabókmentaheiðursløn Tórshavnar býraðs. Heiðurslønin varð givin við hesi grundgeving:
»Sigurð Joensen hevur við barnabókum sínum á hugtakandi hátt lýst hitt føroyska bygdaumhvørvið og hvussu børn spældu sær fyrr í samljóði við hina skiftandi náttúru um vetur og vár, summar og heyst. Harumframt hevur hann víst á tilknýtið millum yngsta og elsta ættarliðið á slíkan hátt, at uppalingarvirði er í hesum«.
Hann doyði í 1993.
Longu í øðrum nummari av »Búgvanum« vísa ungu studentarnir við hesum stubba á ein høvuðsvanda:
»Málspillutos«.
»1sti føroyski studentur: Tú fert í biografin, ikki?
2nnar føroyski studentur: Ja, eg fari, viss eg lukkist at náa tað.
Eitt spursmál og eitt svar og minst fýra av frekastu málspillum ella rættari sagt, ein stór málspilla alt sum tað er. Einki lýtir meira føroyskt mál enn at skoyta hetta dansk-týska »ikki« upp í hvørja spurnarsetning.
Tað danska »hvis« eitur á føroyskum máli um (ofta er betri ikki at hava um heldur, men bert flyta sagnorðið fram um grundorðið).
1sta føroyska arbeiðskona (nýkomin úr Føroyum): Íðan, tú veit eg, fert í biografin.
2nnur føroyska arbeiðskona: Ja, eg fari, fái eg stundir. 23 Fyri føroyamáls skuld og fyri okkara egnu skuld, latum okkum tala føroyskt og ikki gøtu-danskt«.
Ikki minst málsliga var hetta útisetablaðið frálíkt, og frálíkur øllum øðrum var Sigurð Joensen frá Gjógv, bæði tá hann í greinaskapi viðgjørdi samfelagsmál, og tá hann læt úr hondum stuttsøgur.
Á vári í 1940 hertóku týskarar Danmark, og hetta skapti her heima á landi eina ótrygga støðu, tí øllum var greitt, at ikki kundu Føroyar nú stýrast úr Danmark sum frammanundan.
Tjóðin var sum so mangan í tvíningum.
Ein partur vildi beinan vegin hava føroyskt ríki sett á stovn, føroyingar skuldu sjálvir taka ræðið í landinum fult út og skipa fyri í øllum viðurskiftum, meðan annar partur tók undir við amtmanninum, sum vildi leggja ábyrgdina fyri landsins stýri á løgtingið sum fólksins valda umboð og á amtið sum umboð fyri danska ríkið.
Trætan varð í fyrstu atløgu loyst, við tað at Bretland hersetti Føroyar við tí lyfti, at hermenninir skuldu takast aftur, tá ið kríggið var endað.
Hersetingin vardi í fimm ár, og tá ið hon í 1945 var lokin var øllum greitt, at ikki bar til at fara aftur í gomlu amtsstøðuna, sum verið hevði í gildi upp til 1940.
Einki úrslit spurdist burtur úr samráðingum millum danskar og føroyskar politikarar, og í 1946 setti danska stjórnin fram uppskot um eina fólkaatkvøðu, sum skuldi haldast 14. september hetta árið.
Úrslitið av fólkaatkvøðuni var, at ein meiriluti atkvøddi fyri loysing, meðan tey, ið atkvøddu fyri danska stjónaruppskot-inum, vóru í minniluta.
Hetta úrslit skapti mikla øsing, tingið varð sent heim, og aftur fóru føroyskir politikarar til Danmarkar. - Úrslitið av teirra samráðingarroyndum var heima-stýrislógin, sum varð sett í gildi 1. april 1948.
Minni enn so allir føroyingar vóru nøgdir við gongdina hetta trýára skeiðið eftir krígslok, og misnøgdin hevði m.a. við sær, at Tjóðveldisflokkurin sá dagsins ljós; hann stillaði upp á fyrsta sinni til løgtingsvalið í 1950 og fekk tveir mans valdar.
Samfelagsliga henda eisini stórbroytingar hetta 10-ára skeiðið. Heimsbardagin hevði tað við sær, at eftirspurningurin eftir feskfiski var alstórur í Onglandi, prísurin fór tí upp stórliga, og at kalla allur føroyski fiskiflotin legði seg eftir at flyta ísfisk - fyri tað mesta keyptur í Íslandi niður á bretska marknaðin.
Hesin starvsháttur kravdi lítið manningartal, og hetta hevði við sær, at fleiri fiskimenn løgdust uppi, tó fekst so við og við tann skipan í lag, at menn helst ikki máttu vera við meira enn tveir túrar í senn.
Hetta var vandasigling, og nógvir vóru teir, ið bøttu við lívinum; hesi fimm árini fórust 24 skip við tilsamans 124 monnum av krígsávum.
Stórur eftirspurningar og lágt manningartal hevði við sær øktar inntøkur hjá tí einstaka, men veruliga gullið spann reiðarin, sum heima í flógvari skrivstovu sá peningin fløða í kassan, meðan fiskimaðurin gantaðist við deyðan á havinum breiða.
Hetta var í mangar mátar ein avlagað tíð, og sum vera man hava høvundar okkara roynt at lýst hana, vit nevna *skaldsøguna »Í Sortanum« hjá Williami Heinesen, *sjónleikin »Og tó skínur sólin« hjá Valdemar Poulsen og *stuttsøguna hjá Heðini Brú »Tvinnir eru kostirnir«.
Tá heimsbardagin brast á, og alt samband Danmarkar og Føroya millum varð kvett, vóru nógvir ungir føroyingar staddir í Danmark í lestrarørindum. Fyrra helming av fýratiárunum verður føroyskt mentanarlív tískil tvíbýtt, vit tosa um bókmentir, ið skaptar vóru av føroyingum í útlegd og um bókmentir skaptar av føroyingum heima á landi. Aftan á krígslok í 1945 kemur so dastið av teimum, ið virkað høvdu í Keypmannahavn útlegdarárini, heim aftur, og seta teir eisini dám á mentanarlívið heima á landi fýratiárini at enda, ja, summir heilt upp at okkara døgum.
Staddir í hersettum landi avbyrgdir frá heimlandinum funnu føroyingar fragd í at hitta landsmenn tíðum, og ongantíð hvørki fyrr ella seinni man samanhaldið føroyinga millum hava verið so gott sum hetta fimm ára skeiðið 1940-45.
Feløgini vóru mong og sera virkin: Føroyingafelag, Hitt føroyska kristiliga ungmannafelagið, Studentafelagið, Ungmannafelagið Oyggjaframi, Itróttafelagið, Róðrarfelagið, Føroyska kirkjuliðið, Talvfelagið, Listafelagið o.o.
Í 1941 varð farið undir útgávu av *tíðarriti, ið fekk navnið »Búgvin«. Blaðið var fjúrtandadagsblað, tað kom út regluliga við 24 nr. árliga fimm tey fyrstu árini, seinasta árið, 1946, komu út 19 bløð, hitt seinasta 1. oktober - góðar 14 dagar aftan á fólkaatkvøðuna heima í Føroyum.
Fimm mans stjórnaðu »Búgvanum« hesi seks árini. Jóannes Rasmussen úr Havn var blaðstjóri á fyrstu 5 bløðunum 1941, Sigurð Joensen frá Gjógv var blaðstjóri restina av 1941, 1944 og 1945, Hanus Vang (við Høgadalsá) úr Kaldbak 1942, Erlendur Patursson úr Kirkjubø 1943 og Dánjal Pauli Danielsen úr Miðvági 1946.
Tað varð alt fyri eitt væl umtókt, tá fólk tóku seg saman at geva hetta sambindingarlið føroyinga uttanlendis út. Haldaratalið øktist í hvørjum og var 580, tá pappírstrot steðgaði vøkstrinum. Haldarar vóru í Danmørk, Noreg, Svøríki, Týsklandi og Sveits. Eisini eydnaðist at fáa »Búgvan« til Føroya í stríðsárunum.
Í »Búgvanum« var orðið øllum frítt, og í alt hava eini 70 - konufólk og mannfólk - skrivað greinir í tað. Her varð mangt havt á lofti. Menn skrivaðu um fossamál, fiskiskap, landbúnað, ídnaðarmál, kola- og leirmál, peningamál, stjórnarmál, skúlamál, ítróttamál, menningarmál o.s.fr., ella við øðrum orðum um øll samfelagsmál - handlig og andlig. Har umframt komu í blaðið søguligar greinir, skaldsligar greinir, søgur, yrkingar, tíðindi úr Føroyum o.m.a.
Ikki var ókent tá heldur at geva út jólabløð. Í 30-árunum kom heima í Føroyum »Jól í Føroyum«. Bókadeild Føroyingarfelags gav í 1940 út heftið »Jól uttanlendis«, sum kom øll árini til og við 1944. Ritstjórar á jólablaðnum vóru Karsten Hoydal og Regin Dahl. Vit bíta »]ól uttanlendis« komu út í tíðarskeiðinum 1940-44. merki í, at prósturin og Føroyavinurin Gudmund Bruun (1891-1956) skrivar inngang í øllum fimm heftunum, meðan Chr. Matras og Trond Olsen lata væl av tilfari.
Av øðrum tíðarritum, hetta umhvørvið skapar, nevna vit »Samfelagsrit«, sum Erlendur Patursson stjórnaði og sum kom út fýra ferðir í tíðarskeiðinum 1945-1952, og »Útiseta« árbók Føroyingafelags í Keypmannahavn, sum kom út árini 1945-1952 við Karsteni Hoydal og Christiani Matras sum ritstjórum.
Úr: Árni Dahl: Bókmentasøga I-III. Fannir. 1980-83.


text:
Orð: Johan í Høgeil
Lag: Blue side og lonesome
1. Mær untist tað fagrastu rósu,
í urtagarðinum stóð.
So bjørt móti sóljum og liljum.
So roðandi reyð sum ein glóð.
2. Hon bergtók við yndi mítt hjarta
og veitti mær gleði og gleim.
Hon vermdi sum sólin mítt sinni.
Tá ofta eg troyttur kom heim.
3. Eg aftur av langferð var komin.
So sára mær longdist tað kvøld.
Tá sakk eg í myrkastu niðu.
Mín rósa var følnað og køld.
4. Mær følnaði alt her á foldum.
Eg siti við útkaldan eim.
Goym harri mær rósuna vonu.
Til eg eisini komi heim.


text:
Gávugóðs úr Grunni Thorvalds Poulsen av Steinum 2012.
Komandi sunnudag 12. februar 2012 verður skipað fyri hátíðarløtu í samband við, at gávugóðs skal handast úr Grunni Thorvalds Poulsen av Steinum. Gávugóðsið verður givið ungum listafólki, sum hevur víst hegni og hug at útbúgva seg.
Thorvald Poulsen av Steinum hevði í ár tann 8. februar fylt 100 ár. Í hesum sambandi verður gjørt eitt sindur meira burturúr tiltakinum enn gjørt hevur verið árini frammanundan. Tiltakið, sum er alment, verður í hølunum hjá Østrøms fabrikk á Skálatrøð, har byrjað verður kl 15. Bjóðað verður eitt lítið ábit.
Skrá fyri samkomuna er hendan:
- Sigurð í Jákupsstovu, rektari bjóðar vælkomin
- Mentamálaráðharrin handar gávugóðs.
- Inger Smærup Sørensen heldur fyrilestur, har hon hugleiðir um tær avbjóðingar listin hevur í dag.
- Listarfólki framber brot frá sínum arbeiði.
Í nevndini fyri grunnin sita Herálvur Jacobsen, formaður Føroya Lærarafelags, Oddfríður M. Rasmussen, formaður í Listasambandi Føroya og Sigurð í Jákupsstovu, rektari á Fróðskaparsetri, sum er formaður.
Øll eru hjartaliga vælkomin.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Ęttleišingarstušul
Um tś ęttleišir eitt śtlendskt barn, kanst tś eftir umsókn fįa stušul upp į 100.000 kr. til śtreišslur ķ samband viš ęttleišingina. Ęttleišingarstušul veršur veittur eina ferš fyri hvųrt ęttleitt barn. Barniš skal vera ęttleitt gjųgnum ein av teimum felagsskapum, sum eru alment góškendir.
Stušulin veršur rindašur, tį rķkisumbošiš hevur sent Almannaverkinum vįttan um, at barniš er komiš til Fųroyar.
Umsókn um ęttleišingarstušul er at finna į sķšuni oyšublųš.
Dagført tann 11-05-2015


text:
Niels Petersen
06.12.2016 - 20:45
Ítróttur > Ítróttur > Svimjing
Magnus Jákupsson, sum í 2012 valdi at svimja fyri Danmark var í dag í hylinum í 100 metur rygg, sum er fimta kappingin í HM á stuttgeil í Kanada. Jákup var í sera sterka bólki (heat) 8, og kom á mál sum nummar 9, við tíðini 0:53.89, ið rakk til eitt samlað 35. pláss. Hetta skrivar Svimjing.com á Facebook.
Ein svimjari av teimum 10 sum skuldu byrja svam onkursvegna ikki, so teir startaðu bert 9 svimjarar. Men hinir vóru alt ov sterkir, og tað sæst eisini á samlaða úrslitinum, tí Fyrsta, annað og triðja pláss á samlaða úrslitinum fóru øll til svimjarar úr sama heat sum Jákup svam í. Hetta var heat 8. Allir hinir í heatinum endaðu eisini rættuliga ovarliga, so har var ikki nakað at gera.
Fyri sína tíð fekk Jákup 748 Fina stig.
Samlaða úrslitið sæst her.


text:
Í Føroyum ráða føroyingar
21. august 2015
Løgtingsval verður um eina góða viku, og onkur er aftur farin at spæla hasa gomlu, skøvaðu plátuna, um at í Føroyum skulu føroyingar ráða. Men hvør ræður í Føroyum?
Áðrenn vit fingu heimastýrislógina, høvdu vit einki landsstýri og fólkatingið samtykti allar okkara lógir. Tá kundu vit sagt, at danir høvdu stórt vald í Føroyum. Men síðani 1948, hava vit sjálvi stýrt okkara dagligu viðurskiftum.
Tað er løgtingið sum ásetur, hvussu nógv føroyingar skulu rinda í skatti. Skattakrónurnar enda allar í okkara egna landskassa. Har fer ikki ein króna til Danmarkar. Tað er eisini løgtingið sum avger, hvat pengarnir verða brúktir til. Vit stýra okkara fiskivinnu og vit gera eisini fiskiveiðusáttmálar við onnur lond, hóast málsøkið ikki er yvirtikið. Vit hava fyri stuttari tíð síðani reist sakarmál móti ES (íroknað Danmark), um makrelmálið. Eisini tað bar til, hóast málsøkið formliga liggur hjá dønum.
Vit hava í Føroyum alt tað sjálvstýri, sum vit hava brúk fyri, og um meirilutin av føroyingum velur at loysa úr ríkisfelagsskapinum, so verður tað eisini gjørt. Vónandi hendir tað ikki, tí vit hava sera nógvar fyrimunir av at vera í ríkisfelagsskapinum.
Fyri mær er eingin ivi um, at í Føroyum ráða føroyingar. Ríkisfelagsskapurin tekur ikki valdið frá okkum, men hann gevur okkum bara enn fleiri møguleikar.
Helgi Abrahamsen, løgtingsmaður
Valevni Sambandsfloksins til løgtingsvalið
RN
Aftur


text:
Fyrstu úrslitini av Atlantic Music Event síggjast longu, Hacate Entertainment Group er longu farin undir at royna at selja føroyskan tónleik til útlendskar marknaðir. Longu nú er tónleikur hjá Budam, Sic, 200 og Marius sendur til USA og Grikkaland.
Ein av teimum útlendsku gestunum, ið fekk mest burtur úr Atlantic Music Event, var Sarah-Chanderia, stjóri í Hacate Entertainment Group. Sarah arbeiðir við tónleika publishing og hevur gjørt tað til sína serfrøði at seta bólkar og marknaðir saman. Hon selur tónleik til sjónvarp, filmar, lýsingar, plátufeløg og mong onnur.
Budam til grikkar
Tá vit fingu orð á hana á høvuðsskrivstovu síni í Oslo týsdagin seinnapart, vóru hon og starvsfólk hennara í ferð við at gera ein føroyskan tónleikapakka, har tey vísa samstarvsfeløgum sínum í Grikkalandi og Los Angeles, nakað av tí besta, ið Sarah hevur upplivað á ferðini í Føroyum.
– Ja, man kann siga, at eg longu havi notið gott av túrinum til Føroyar, og at føroyski tónleikurin nýtir gott av míni vitjan, sigur Sarah.
– Eg hoyrdi nógvan góðan tónleik á ferðini í Føroyum, og pakkin, ið eg nú geri tilreiðar, fevnir um Budam, og ja, sjálvandi Sic, men eisini 200 og Marius.
Á konsertini fríggjakvøldið var Sarah bergtikin av Sic, sum hon metti vera ein bólk við stórari framtíð. Hon prátaði tá um at royna at fáa bólkin við á tungmálmsfestivalar eitt nú í Noregi. Serliga røddina hjá Mikkjal og løgini dámdi henni væl. Hon helt, at hetta var ein bólkur, ið kundi verið væl egnaður til týska marknaðin, ið sum kunnugt er størsti marknaður í Evropa.
Kann mennast
Sarah var sum heild væl nøgd við vitjanina í Føroyum.
– Eg haldi Atlantic Music Event vera eitt frálíkt høvi fyri ídnaðin at uppliva føroyskan tónleik. Men eisini eitt frálíkt høvi, hjá føroyskum tónleikarum, at vísa seg fram fyri ídnaðinum í góðum karmum, sigur Sarah, ið tó heldur, at møguleikar eru fyri menna tiltakið uppaftur meira. Sarah var ein av pallborðsluttakarunum á Hitt & Hoyr tiltakinum á Hotel Føroyum seinasta fríggjadag. Tá rósti hon teimum tónleikarunum, ið vóru til staðar, fyri at førleikamenna seg við luttøku á tílíkum tiltøkum og tað er júst á hesum øki, at Sarah kundi hugsa sær at Atlantic Music Event varð ment.
– Eg haldi, at har kundi verið meira frálæra og skeiðsvirksemi, ið kundi verið til gagns fyri ídnaðin og fyri listafólkini. Hesi kundu fingið nøkur amboð og nakrar háttar at virka eftir. Eg havi bjóðað fyriskiparunum, at eg kundi hjálpa til við tílíkum virksemi í sambandi við eitt møguligt komandi Atlantic Music Event.
Goymdir gimsteinar
Sarah sigur, at hon ikki ivast eina løtu í, at hetta er eitt tiltak, ið er áhugavert at vitja aftur.:
– Til hava nógvar goymdar gimsteinar, ið bíða eftir at verða funnir.
Umframt tey nøvnini, ið vit longu hava nevnt. Fann Sarah eisini onnur áhugaverd nøvn, ið hon fegin vildi arbeitt við. Eivør er eitt teirra.
– Eg hevði ikki møguleika fyri at práta við Eivør ella hennara umboðsfólk, men hon var heilt víst áhugaverd, sigur Sarah, ið eisini dámdi Angu og íslendsku Ampop væl
– Angu var fantastiskur, góð rødd og vøkur løg. Eisini íslendski bólkurin Ampop var fenomenalur. Tað var eisini stuttligt at hoyra ein av bólkunum, sum mítt felag umboðar Grand Island framføra. Eitt av starvsfólkunum hjá mær hevur funnið bólkin, og gjørt avtaluna við hann men hetta var fyrstu ferð eg hoyrdi bólkin.
Ein serlig løta
Virkishúsið í Klaksvík og G!Music høvdu leygardagin skipað fyri útferð fyri útlendsku gestunum. Á ferðini var høvi at vitja Gøtusandi, Virkishúsið í Klaksvík og í Norðragøtu. Hetta var ein útferð, ið Sarah var sera glað um. Hon vísir á, at serliga áhugavert hevði tað verið, at uppliva Kára Sverrisson í Gøtu kirkju. Í gomlu og hugnaligu kirkjuni framførdi og greiddi Kári frá um føroyska tónleikasøgu, alt frá Kingo til skjaldur, vísur og kvæði vórðu framførd. Umframt at upptøkur av Kingo sangi vórðu spældar.
Sarah helt løtuna í Gøtu kirkju vera heilt serliga.
– Tað var øgiliga áhugavert, at uppliva gamla tónleikin frá 17. øld, og fáa eitt sindur innlit í tykkara tónleikasøgu, tað var ein heilt serlig løta, greiður Sarah frá.
Sigrið til Suður Korea?
Áðrenn vitjanina í Føroyum luttók Sarah í dómarabólkinum, ið valdi vinnaralagið í sangskrivarakappini hjá AME. Í hesum sambandi fekk hon høvið at hoyra fleiri áhugaverdar bólkar. Millum annað helt hon nógv av lagnum hjá Rannvá Jacobsen og Angu Motzfeldt.
– Hatta lagið er minst líka gott sum nakað, sum Norah Jones nakrantíð hevur gjørt, sigur Sarah um lagið Drain Me, ið Rannvá og Angu skaptu saman á sangskrivaraverkstaði í fjør.
– Eg valdi lagið hjá Eivør, Grát ei, sum vinnaralag. Men har vóru nógv onnur áhugaverd løg. T.d. lagið hjá Sigrið Rasmussen. Hatta er eitt ordiliga gott lag, sum eg t.d. kundi hugsað mær at fingið sent út á suður koreanska marknaðinum. Suður koreanski marknaðurin er ein trupul marknaður fyri R’n’B, men eg haldi at júst hatta lagið, Socalled Paradice kundi gjørt seg galdandi har, sigur Sarah.
Tá tú tosar um tónleik við Saruh, gerst skjótt greitt, at hon alla tíðina hugsar í marknaðum, og til hvat júst hetta lagið er best egnað. Men hetta er eisini tað, ið er hennara serfrøði.


text:
Næmingar í starvslæru
28. februar 2010
Vit á Dímun hava verið so heppin, at havt vitjan av tveimum vágagentum, farnu tvær vikurnar. Tað eru nevniliga Tórunn og Durita frá Miðvágs- Sandavágsskúla, sum hava veri í starvslæru her á garðinum.
Tær hava verið við í øllum arbeiðið, sum hoyrir hesu árstíð til á Dímun.
Millum annað hava tær tikið sær at seyði og neytum í fjósinum og hjálprt til við at garva seyðaskinn.
Vit øll her úti –ikki minst børnini, hava havt stóra gleði av teirra vitjan og fara at sakna tær, nú tær fara heim í morgin
« Aftur


text:
Hundahvølparnir klárir at lata
29. oktober 2008
Hesir átta hundahvølparnir eru nú klárir at lata fyrsta dagin. Stórur áhugi hevur veri fyri teimum.
Sjálvi skulu vit hava ein eftir. Neyðugt er at seta nýggjar hundar við, so hvørt sum teir eldru koma upp í árini. Við nýggja hundinum -Brá, hava vit fýra seyðahundar.
Hundar okkara eru ein fortreyt fyri at raksturin skal gangast væl.
Her síggjast nakrir av hvølpunum saman við børnunum Sprota, Døgg, Rebekku og Rannvá Louvisu. Væl trívast børnini inni í hundabólinum, nú um dagarnar.
« Aftur


text:
“Fuck. Seriøst, Lorrimor? Veruliga? Eg ferðist til Ravengro fyri at finna útav hvussu tú doyði, og hetta er tað tú bjóðar mær? Eitt vanligt hús, ein vanlig dóttir, ein vanlig fjøld sum enn ræðist teg tí tey ikki skiltu teg? Tað er eitt undur at tú ikki keddist til deyðis. Eg eri vónsvikin. Væntaði ikki at ein maður sum tú hevði tílíkar trongdir; at eitt sinn sum títt søkti ugga í tí normala. Hetta er ikki okkara heimur. Ravengro er ikki heim til menn sum okkum.
Og hvat fræta er tað við hesum líkberarunum?”
“Pyas er ein góður maður. Ein góður maður sum ber megina hjá gudunum. Hann fer ikki at halda longi. Ustalav hevur sæð túsundavís av hansara slagi; 1000 ár av hansara slagi. Hann fer ikki at verða eini maðurin sum ger munin. Clerics, paladins, crusaders… tey og teirra áh so guddómliga kraft hava havt sín møguleika. Tey dumpaðu. At leggja nakað álit á hansara typu aftaná alla hesa tíð er ein farce. Tey kunnu ikki grøða sjúkuna ið etur at hesum landinum. Hann er hvørki tað Ustalav tørvar ella hevur uppiborið.
Men forbanna góður at drepa spøkilsir, tað skal hann eiga.”
“Tonya. Heh. Daman sum hevur ‘lítillátin’ skriva yvir sær við eldstavum. Hon er ‘banna góð til at forsvinna og sníkja, men tá ið man fyrst er komin andlit til andlit við hana sæst at okkurt er galið. Fann útav hvat tað var fyrstu ferð eg hugdi at sárunum hjá henni: gentan er hálvur vampyrur. Hetta letur til at plága hana. Typiskt dhampir. Altíð so fuckin’ dramatiskir. Hon skilur ikki gávuna hon er fødd við. Royndi at tosa við hana. Tonya er av rætta slagnum. Tilbiðir Pharasmu, hatar undead. Møguliga seg sjálva eisini. Um hon viðurkendi sínar viðføddu eginleikar kundi hon verði júst tað Ustalav hevur brúk fyri. Hvat hevði eg ikki givið fyri at havt hennara gávur. Hon tyktist í tað minsta nøkulunda móttakilig tá ið vit prátaðu.
Men vit kunnu so onki gera fyri Ustalav um vit bæði doyggja av einum rottubiti. Um eg doyggi av einari fuckin’ rottukynssjúku so spøki eg Tonyu. Lítla vampyr-yngli skal verða takksamt fyri at eg tími at fjálga um hana. Hennara heilsa er skræpa. Hon hevði verði sterkari um hon bara góðtók sín uppruna. Shit. Eg hevði sikkurt verði øgiligur sum spøkilsi. Og har er ikki ein skid Tonya kundi gjørt við meg. Punk ass bitch.”
“Tim er ein fuckin’ idiot. Nei, altso soleiðis reint kliniskt. Maðurin er menningartarnaður. Eg haldi at pápi skapti mikrobiskt lív í sínum laboratorium gløggari enn hann. Hann er so seinkaður, at hann hevði vilst í spennitroyggjuni hann skuldi verði ílatin. Áh guð, hvør letur hann í um morgunin? Eg nokti at trúgva at maðurin finnur útav skjúrtum. Trý hol eru ov mikið til hatta sinni. Og nú man hugsar um hol, hetta dylhøvdið eigur børn?! Eg vil als ikki vita hvussu tað hendi.
Mær lystir tó at vita hvat samband hann hevði við Lorrimor. Tim letur til at virða mannin høgt, men hann er so heilablástur at eg ikki kann líta á nakað hann sigur. Hann sær heimin ígjøgnum sítt egna filtur. Tim vrøvlar okkurt um at hann skal savna pengar saman fyri at leyslata konu sína, men dugir (sjálvandi) ikki at greiða nærri frá hesum. Mær dámar hann onki, og hann ei heldur meg. Tað er tó ikki hansara fjákalótir sum irritera meg. Well, ikki bert tær. Hann hevur hatta persónliga eyðkennið sum bert tey veruliga tápuliga hava: hann er idealist. Hann er ein idealistur við óvanliga kvikum beinum og einum hvassum svørði. ‘Heimurin er tað vit gera hann til,’ segði hann mær. Tankin sæst aftur á honum. Hann er kvikur at loypa til svørðið um neyðugt. Men hann hugsar øvugt. Vit eru tað umheimurin gjørdi okkum. Tað veit eg. Lysti at vita hvønn ræðuleika Ustalav framdi fyri at skapa Tim. Og hvat hendir tá ið Ustalav brýtur hann.
Á nógvar mátar er Tim vandamiklasti persónurin eg havi hitt síðani eg kom til Ravengro.”
“Okay, Fabio er alright. Hann goymir okkurt, men hann er alright. Ein maður má sleppa at halda okkurt privat.”


text:
Ferja fingið størstu svávulbót í Norra higartil
Color Line hevur kært um størstu bót fyri brot á svávulkrøv, sum norsku myndugleikarnir higartil hava givið, skrivar Sysla.
Ein bót upp á 600.000 norskar krónur er komin á borðið hjá Color Line, eftir at Color Magic, sum siglir á rutuni Kiel-Oslo, hevur brotið mørkini fyri svávulútláti. Tað skrivar sysla.no. Color Line hevur kært um bótina.
Tað var sniffarin á Stórabeltsbrúnni í Danmark, sum førdi til stóru bótina. Tríggjar ferðir á sumri 2016 skrásetti sniffarin ov høgt innihald av svávuli í útlátsgassunum frá Color Magic, og hetta fekk norska Sjóvinnuráðið at fara á eina ófráboðaða vitjan á ferjuni í Oslo, har teir tóku loggbøkurnar við sær.
Sama summarið vórðu seks tilburðir aftrat av ov høgum svávulinnihaldi skrásettir við Stórabelt, skrivar Sysla við ávísing til tíðarritið hjá Sjóvinnuráðnum, Navigare.
Í Color Line heldur Svein Sørensen, ið er dagligur leiðari á Color Marine verksted AS, ikki, at reiðaríið hevur gjørt nakað skeivt. Hann sigur, at tvinnar orsøkir vóru til høga útlátið.
- Fyrst og fremst var kølivatnsinntak okkara undirgrógvið av skeljum, so onki vatn slapp ígjøgnum. Harumframt vóru tekniskir trupulleikar við útstoytingaranalysatorunum, sum vístu seg at vera óálítandi eitt skifti. Vit hava brúkt nógva orku at fáa hesi bæði viðurskifti í rættlag, sigur Svein Sørensen við Sysla.
Norska Sjóvinnuráðið hevur sent kæruna hjá Color Line víðari til norska veðurlags- og umhvørvismálaráðið.
Kelda: soefart.dk


text:
A-landsliðið hjá kvinnum spældi sín seinna EM-undankappingardyst móti Makedonia í kvøld. Dysturin varð spældur í makedonska høvuðsstaðnum, Skojpe.
Talan var um ein betur spældan dyst enn mikukvøldið, tá londini hittust í Høllini á Hálsi. Serliga gekst betur við málskjótingini.
Í fyrra hálvleiki var Makedonia greitt omaná og tá farið var til hálvleiks var støðan 14-8 til heimaliðið. Í seinna hálvleiki kom glið á álopsspælið hjá Føroyum og verjan stóð stinnari. Føroysku kvinnurnar stríddust væl og vóru ein støðug hóttan. Tó var munurin ov stórur at fáa innaftur og Makedonia vann 28-24.
A-landsliðið sum fór til Makedonia var nakað øðrvísi enn liðið, ið spældi í Føroyum. Bára Krossteig Hansen var ikki við og somuleiðis Marianna Geirsdóttir Eystberg og Tóra Eliasen, sum skuldu spæla við U20-landsliðnum. Ístaðin var Liljan Djurhuus við, sum ikki var við mikukvøldið vegna ein skaða í hondini.
Føroysku málskjúttarnir:
Kristianna H. Joensen 5
Liljan Djurhuus 5
Durita Christophersen Jojic 5
Eir Berg 3
Daniella Joensen 2
Turið Arge Samuelsen 2
Agnas Olsen 1
Bjarta O. Johansen 1
Føroyar hava tveir dystir eftir í EM-undankappingini, sum er móti Svøríki á útivølli og Serbia á heimavølli. Teir dystirnir eru 29. mai og 2. juni.


text:
Týskvøldið 10. mars var borgarafundur í Løkshøll, har Runavíkar kommuna hevði boðið øllum borgarunum til fundar. Kunnað varð um kommunal viðurskifti og um framtíðarætlanir fyri kommununa næstu 10 árini.
Fyrst hevði borgarstjórin Magnus Rasmussen eina framløgu, har hann m.a. vísti, hvussu gongdin hevði verið í fólkatalinum og hvussu fíggjarstøðan hevur broytt seg upp gjøgnum árini. Eisini vísti borgarstjórin, hvat peningurin er brúktur til, og hvat man við framrokningum, fyri næstu 10 árini, hevur møguleika og ætlanir um at gera.
Síðani høvdu allir nevndarformenninir framløgur, har teir greiddu frá, hvørjar ætlanir eru á teirra øki.
Borgarnir fingu síðani høvi at siga sína hugsan, og seta býráðslimunum spurnirngar. Væl omanfyri 200 fólk, úr øllum bygdum í kommununi, vóru møtt upp til fundin og fleiri nýttu høvi at komu við spurningum, góðum ráðum og áheitanum til sitandi býráð.
Áhugavert var, at ongin mótmælti teimum stóru íløgunum, sum ætlanin er at gera, sum t.d. barnagarð, havnagerð og svimjihøll.
Aftaná fundin vóru øll boðin til ein drekkamunn í kantinuni og so varð høvi eisini at hitta tær ymisku nevndirnar til eitt prát ella til spurningar. Nevndarborðini vóru væl vitjað av fólki, sum ynsktu at koma á tal við býráðslimirnar.
Samanumtikið eitt væleydnað tiltak.


text:
Kvinnurnar bastu oddaliðnum
06. Des 2015
Kvinnurnar bastu oddaliðnumKvinnurnar kempaðu seg til ein góðan sigur móti Nestanum, sum er oddalið í Hvonn deildini. Aftaná at hava verið omaná at kalla allan...
les meir
Besti dysturin hjá kvinnunum í ár
03. Des 2015
Besti dysturin hjá kvinnunum í árVB hevði kempað seg inn á Skála í ódnini í mikukvøldið, einans til at blíva sendar heim aftur ongul í...
les meir
Leikarin hesa vikuna: Fríði R. Djurhuus
01. Des 2015
Leikarin hesa vikuna: Fríði R. DjurhuusAldur: 25Arbeið/skúli: HúsasmiðjurPláss á vøllinum: Vinstri vongur Hvat er tað fyrsta minnið, tú hevur sum hondbóltsspælari? Eg minnist, at vit...
les meir
G12 vunnu báðar sínar dystir leygardagin
30. Nov 2015
G12 vunnu báðar sínar dystir leygardaginG12 spældu dyst á Skála í leygardagin. Tær spældu ímóti H71c og Søljuni. Tær, ið mannaðu liðið í gjár vóru...
les meir
StÍF og KÍF deildu stigini
30. Nov 2015
StÍF og KÍF deildu stiginiNógv fólk var í høllini tá besta mansliðið tók móti KÍF í FTZ-deildini. Fyrr í vikuni hoyrdu vit at ein av...
les meir
U8 gentur hugnaðu sær óført
26. Nov 2015
U8 gentur hugnaðu sær óførtGenturnar í U8-bólkinum frá árgangi 2009 høvdu ein góðan hondbóltsdag leygardagin í Vestmanna.Tær sjey genturnar, ið síggjast á myndini vóru við,...
les meir
Leikarin hesa vikuna: Guðrið Poulsen
24. Nov 2015
Leikarin hesa vikuna: Guðrið Poulsen Aldur: 18 ung ár Arbeið/skúli: 3.árið á miðnámskúlanum á Kambsdali Pláss á...
les meir
Beinleiðis fríkast í síðstu løtu avgjørdi dystin
23. Nov 2015
Beinleiðis fríkast í siðstu løtu avgjørdi dystinLeygardagin 21. novembur spældu D10a tveir landskappingardystir í høllini á Hálsi. Mótstøðuliðini hesu ferð vóru SÍF og H71. Fyrri...
les meir


text:
Her liggur hon, bygdin føgur
Sum vermir hjarta at sjá;
Her bylgjan við strendur kvøður,
Og tagnar so sandinum á.
Og fólkið elskar teg nú sum fyrr
Tú tók oss øll í tín mjúka favn.
Tað gleðir okkum at eiga teg.
Og HÓSVÍK, tað er títt navn.
Í vakrari vík tú liggur
– sum partur av sundalag,
og um tú í Sundið hyggur
tú sært ikki vakrari stað.
Her Árnadalstindur stendur
– so høgur og reystur hann er,
hann stoltleika okkum sendir,
sum búgva og búðleikast her.
Her áir og fossar duna,
í Toftum og Garðsenda ein,
um bygdina teir jú hugna
við megi teir falla í stein.
Og Rishellu her vit hava
-á sumri so vøkur at sjá.
Á vetri er klødd við kava
-og steinum í skiftandi lag.
Og staðið, sum sagt er frá her,
tað goymir mant húski og heim.
Og fyri tað fólk, sum býr her
Ert tú ein perla so rein.
Og fólkið elskar teg nú sum fyrr
Tú tók oss øll í tín mjúka favn.
Tað gleðir okkum at eiga teg,
Og HÓSVÍK, tað er títt navn.


text:
Í fyrstu bókini við endurminningum greiðir Steinbjørn ógvuliga livandi frá uppvøkstrinum í føroyskari bygd í 30, 40 og 50 árunum.
Steinbjørn fer víða, hann ferðast aftur og fram í lívi sínum. Mangt, sum er hent í vaksnamannlívi hansara, verður sett í samband við uppvøksturin, og tað, hann hevur fingið sum barlast í barnaárunum, er mangan nakað, hann sær aftur og skilir, tá ið hann gerst tilkomin.
Í endurminningunum verður sagt, at barndómurin í áramáli ikki er langur, men minnini kunnu kortini gera nógv um seg, hvussu lítil og einkisigandi tey tykjast at vera.
Aftur


text:
Digitalprent
Digitalprent (Print On Demand, stytt POD) ger tað møguligt at prenta smáar nøgdir fyri lágar prísir og við stuttari leveringstíð. Tú kanst nú bíleggja 20 bøkur ella 100 faldarar, nakað sum var púra óhugsandi fyri fáum árum síðani, tí tað loysti seg ikki at prenta færri enn nógv hundrað eintøk.
Vit hjálpa tær at velja rætt
Á Føroyaprent vilja vit fegin, at tú sparir pengar við POD. Men tað er tó ikki bara nøgdin, sum er avgerandi fyri hvat best er at gera. Atlit eru at taka til lit og pappír. Vit geva tær røttu vegleiðingina og møguleikan at velja tað, sum er rætt fyri teg, við støði í hvat prentluturin skal brúkast til, og hvat hevur týdning.
Adressur á hvørt eintak
Við digitalprenti ber til at prenta adressur á hvørt eintak. Tað er lætt og skjótt at gera, og krevur bara, at tú sendir okkum adressuyvirlit sum excel fílu. Vit “flætta” adressurnar so klárt er at prenta, og alt verður liðugt í einari mannagongd.
Royndareintøk
Arbeiðir tú við onkrum, sum tú vilt síggja á prenti, áðrenn tú sendir okkum tað til endaligt prent, kanst tú bíleggja eitt royndareintak. Hetta er ein væl dámdur møguleiki, sum kann koma sera væl við.
Størsta POD stødd er A3+ (320x450mm).


text:
Laksastyrja (laksastyrjuættin)
Lampris guttatus (Brünnich, 1788)
Stødd: Laksastyrja verður upp í umleið 200 cm long.
Dýpi: Hon er uppi í sjónum á 100 m niður á 400 m dýpi.
Litur: Laksastyrja er serliga litfagur fiskur. Hon er myrkablá um bakið, grønlig um síðurnar. Búkurin hevur silvur-, gull- og korkalittan farra. Fjaðrarnar eru reyðar. Hvítligir blettir eru óregluliga um allan kroppin.
Lýsing: Sæddur inn á síðuna er fiskurin at kalla eggrundur. Sæddur frammanífrá er hann høgur og tunnur. Laksastyrja hevur eina ryggfjøður, ið er sera hávaksin fremst og javnt lág aftur í klingruna. Uggafjaðrarnar og búkfjaðrarnar eru ógvuliga langar og rættiliga smalar, og uggafjøðurin situr umleið mitt uppi á síðuni. Gotfjøðurin er lág og long og kemur aftur til klingruna. Sterturin er stórur og nógv sýldur. Høvdið er høgt, og eyguni eru rættiliga stór. Kjafturin er lítil, og hon er tannleys. Hon hevur lítið undurbit. Strikan er heilt nógv bogin oman fyri uggafjøðurina. Hon hevur smáar roðslur.
Eyðkenni: Laksastyrja kennist lættliga á litunum og kropsskapinum.
Týdningur: Laksastyrja er hjáveiða í ymsum fiskiskapi, men hjá okkum bert so hissini.
da: Glansfisk, en: Opah, fr: Opah, ís: Guðlax, no: Laksestørje, tý: Gotteslachs
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Fagurfiskar Lampriformes
Hópurin hevur 7 ættir, 12 slektir og 21 sløg.
Av teimum eru undir Føroyum 3 ættir við 3 slektum og 3 sløgum:
Tey sløgini, ið eru við Føroyar, eru stórir fiskar við reyðum fjaðrum.
Ein er fagurlittur, mest reydligur um kroppin, nakað køggutur og høgvaksin, hinir báðir eru langir, smalir og silvurskínandi. Fiskarnir úr hesum hópinum síggjast sjáldan við Føroyar, og onkur teirra er yvirhøvur sera sjáldsamur.
Bert bleytar teinar í fjaðrunum. Fagurfiskar eru um øll høv.


text:
Ingi Samuelsen
06.02.2018 - 09:41
Ítróttur > Ítróttur > Súkkling
Føroya fremsti súkklari, Torkil Veyhe, skal nú veruliga royna seg sum professionellur súkklari. Sunnudagin skal hann fyri fyrstu ferð royna seg saman við nýggju liðfeløgum sínum á liðnum Team Virtu Cycling, sum luttekur í stórari altjóða kapping í Italia.
Kappingin eitur Trofeo Laigueglia, og verður kallað ein av italsku dagsklassikarunum. Talan er um súkklukapping á 1.HC støði, sum er støðið beint undir World Tour’in.
Trofeo Laigueglia er ein súkklukapping, sum hevur eina yvir 50 ára gamla søgu. Nógvar legendur hava gjøgnum tíðirnar staðið sum sigursharrar í júst hesi kappingini, sum altíð hevur verið ein av ársins fyrstu í Evropa. Millum vinnararnar kunnu nevnast Eddy Merckx, Lance Armstrong, Rolf Sørensen, Johan Museeuw og Michele Bartoli.
Torkil Veyhe er ein av teimum sjey súkklarunum, sum skulu umboða Team Virtu Cycling í hørðu 203,7 kilometra longu kappsúkklingini. Hinir eru Kasper Asgreen, Audun Brekke Fløtten, Mikkel Honoré Frølich, Alexander Kamp, Asbjørn Kragh Andersen og Jesper Schultz.
Hetta verður ein stór avbjóðing hjá Team Virtu Cycling, sum er eitt lið í triðja styrkilagi, og sum í ársins fyrstu kapping skal súkkla móti fleiri av liðunum, ið liggja í næstovastu deildini.


text:
14. Nov 2013
Í samband við at húsini hjá Hans Andreas er blivin málaði innan, er henda myndin komin fram úr gloymskuni og Bjørgfinnur Nielsen vil so fegin hava at vita hvør maðurin er? Ada Í Líð svaraði á facebook. "Hattar er abbi...
14. Nov 2013
Hóskvøldið, 14. nov., verður skipað fyri einum forvitnisligum tiltaki á Tjóðpalli Føroya, har Hanus G. Johansen fer at syngja Pól F sangir, og Hans Jacob Kollslíð fer at hugleiða um mannin Pól F. Joensen. Hanus G. Johansen hevur gjørt løg til ein...
13. Nov 2013
Leikurin "Sangur í Mjørka" er sera væl umtóktir, fleiri sýningar eru útseldar langt fram í tíðina og tey sum hava sæð leikin lata væl at.Ein av áskoðarunum segði at hetta er tað mesta spennandi leikurin, sum hevur verið spældur í sjónleikarhúsinum í nógv ár. Ein...
29. Okt 2013
Frumsýningin av nýskrivaða leikinum Sangur í mjørka, eftir Elina á Rógvi, verður leygardagin 2. novembur. Atgongumerkir til sýningarnar fáast til keyps, í Visit Tórshavn, í Gamla Bókhandli á Vaglinum. Leikurin sigur frá síni egnu søgu, sum er knýtt at...
25. Okt 2013
Sóley Danielsen ferð í komandi døgum til Danmarkar at undirvísa og leikstjórna, hetta er ein liður í einum samarbeiði millum sjónleikaraskúlan í Klaksvík og ein dramabólk í Danmark. Samarbeiðið kom í lag í summar tá Klaksvíkar sjónleikarafelag var við sínum børnum á...
17. Okt 2013
Barnaleikurin, Keisarans nýggju klæðir" sum Tjóðpallur Føroya setti upp á ólavsøku, var so væl umtóktur, at hann verður tikin uppaftur komandi hósdag og fríggjadag. Fýra sýningar av “Keisarans nýggju klæðir” vóru ólavsøkudagarnar, og tær vóru allarfullsettar. Tað sama vóru tær sýningarnar, ið...
17. Okt 2013
Marita Dalsgaard var í Brunsj og tosaði um mangt og hvat, men eisini um leikin "Sangur í Mjørka " og vit hoyrdu ein av sangunum, sum verður við í leikinum.hoyr Maritu í Brunsj ...
01. Okt 2013
Skeiðið í Rødd og Rørslu var sera væleydnað og fleiri av luttakarunum ynsktu at koma á eitt uppfylgjandi skeið í nærmastu framtíð. Tí eru vit farin í holt við at skipa fyri einum skeiðið fyri eitt sindur roynd, sum vónandi kann verða hildið í januar...


text:
Serroyndir
- Serroyndir í høvuðsljóðføri verða í gehørspæli, improvisitatión, skalaspæli, etuduspæli, akkordvenjingum, blaðspæli og øðrum líknandi greinum.
- Lærari og fakráð avgera innihaldið av royndini, ið skal samsvara við galdandi lesiætlan.
- Royndin er intern og verður framd av lærarunum á skúlanum.
- Um skikkaður próvdómari er tøkur, ið ikki arbeiðir á Tórshavnar Musikkskúla, ber tó væl til at nýta viðkomandi sum próvdómara.
- Allir næmingar á Musikkskúla miðnámi skulu til hesar royndir, ið eru samstundis sum støðumetini á musikkskúlanum.
- Royndirnar eru í skúlaárinum 2017/18 í vikuni 11. til 14. mars 2019.


text:
Tíðindi
11. oktober 2018
Í semjuni stendur, at partarnir eru samdir um at endurskoða grein 4 í ískoytinum til arbeiðstíðaravtaluna, sum viðvíkur kt-vørði, herundir hvussu skipanin við akkordum skal verða broytt, ella onnur skipan gjørd í staðin, umframt at viðgera markabýtið millum land og kommunur á kt-økinum. Partarnir vóru eisini samdir um at heita á Kommunufelagið at vera við í hesi endurskoðan. Endurskoðanin skal verða liðug til 1. januar í 2019 við virknaði frá skúlaárinum 2019/20, verður sagt.
Nú eru tríggir mánaðir eftir av árinum, og Lærarafelagið hevur einki frætt úr Mentamálaráðnum hesum viðvíkjandi.
- Tað hevur alla tíðina verið okkara fatan, at kommunurnar ikki glaðbeintar fara at rinda fyri røkt av teldum, soleiðis sum Mentamálaráðið vil, tí tær eru frammanundan illa royndar av landsins myndugleikum, m.a. í sambandi við yvirtøkuna av eldraøkinum. Mentamálaráðið hevur sett sum treyt fyri at byrja nýggja telduvarðaútbúgving, at ein avtala verður gjørd við kommunurnar um at rinda sín part av rakstrinum av kt-útbúnaðinum í fólkaskúlanum. Ein útreiðsla, sum Mentamálaráðið higartil hevur rindað allan kostnaðin av. Tað er sera óheppið, at útbúgving av kt-vørðum er tikin sum gísli í hesum spurninginum. Ein træta um markabýtið hevur, sum so, einki við undirvísingina í fólkaskúlanum at gera. Hetta er órímiligt, og verður brúkt sum ein umbering fyri einki at gera; tað er ábyrgdarleyst, at eitt so víðfevnt øki sum kt verður gíslatikið av hesi trætuni. Orsøkin til, at felagið tók undir við orðingini um kt-økið í semjuni, var tí, at vit hald,a at ein endurskoðan av kt-økinum er neyðug. Hinvegin halda vit, at spurningurin um makamót ikki átti at verið partur av semjuni. Hetta var tó tað frægasta, vit kundu koma ásamt um, tí onnur uppskot, sum Mentamalaráðið legði fram, vóru heilt burtur við.
- Í Mentamálaráðnum tosa tey sum um røkt av kt-útgerðini í fólkaskúlanum er ein sjálvstøðugur partur, sum kann skiljast frá kt-økinum annars. Hetta er lutvíst satt, men bara lutvíst. Tankin í Mentamálaráðnum um at útveita røktina av kt-økinum kann í ringasta føri verða stórt bakkast fyri fólkaskúlan.
- Tað er av alstórum týdningi, at kt-vørður er á skúlanum, og at kt-vørðurin er tøkur tað mesta av tíðini. Í undirvísingarhøpi er tað umráðandi, at útgerðin alla tíðina virkar, annars fer undirvísingartíð fyri skeyti. Kt-vørðurin má taka sær av dagligu tøkniligu avbjóðingum, men eisini leggja næmingum og lærarum lag á. Tað hevur verið ført fram, at kt-vørðir brúka tað mesta av tíðini til tøkni og minni til undirvísing. Um so er, so er ein frágreiðing, at tíðin, sum kt-vørðurin fær til arbeiðið, er avmarkað, og tá kann koma fyri, at stórur partur av tíðini verður brúkt til røkt. Fyrst og fremst má útgerðin rigga.
- Annað er so, at vit langt síðan áttu at havt útbúgvingar, sum løgdu dent á kt-nýtslu í undirvísingarhøpi. Tað eru 20 ár síðan, at seinastu kt-vørðirnir vóru útbúnir. Og sum kunnugt er mangt hent síðan tá, sigur Herálvur Jacobsen, formaður Føroya Lærarafelags.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Nýggja Testamenti
Nýggja Testamenti (grikskt: Kaιvὴ Aιaθήkn ella Kainē Diathēkē. Latín: Novum Testamentum) er partur av Bíbliuni hjá teimum kristnu. Nýggja Testamenti er skrivað á grikskum máli.
Tað er í Nýggja Testamenti, vit lesa um Jesus. Tær týdningarmestu frásagnirnar um Jesus í Nýggja Testamenti eita Evangeliini. Í Nýggja Testamenti eru 4 evangeliir. Í Nýggja Testamenti er Jesus tann Messias, sum profetarnir í Gamla Testamenti spáddu fór at koma og loysað fólkið úr træladómskorum og endurreisa Ísrael. Í Nýggja Testamenti verður Messias nevndur Kristus.
Nýggja Testamenti er tilsamans 27 bøkur.


text:
Orð: Lina Sandell
Lag 1: Ókendur
Lag 2: J. Marcussen
Lag 3: Oscar Ahnfelt
Týtt: Victor Danielsen
Upprunaheiti: Är det sant att Jesus är min broder
1. Er tað satt, at Jesus er mín bróðir,
hoyrir himmalarvurin mær til?
Burtur tá, tit tungu táraflóðir,
burtur alt, sum hjartað tyngja vil!
2. Hann mín bróðir – undur yvir undur,
størsta náði, nøkur sál kann fá!
Tó mín trúgv er lítil mangar stundir,
orði hans eg tryggur byggi á.
3. Fast er lyftisorðið, Gud læt skriva,
tó mítt hjarta mangan svíkur hann;
ei mín frið eg spilla vil í iva,
Harrin Jesus aldri lúgva kann.
4. Faðir mín og tykkara, hann segði –
áh, tann troyst, at Jesus segði so!
Frið mær keypti krossins streymur reyði –
áh, hvør stórt, at eg fekk hesi boð!
5. Meiri vert er hetta bróðurbandið
enn, um allan heimin eg so vann;
eg í sambandi við honum standi,
havi rætt til sama arv sum hann.
6. Sama arv í Harrans ljósa heimi,
sama Gud og Faðir – áh, hvør stórt!
Hjálp mær, Jesus, at eg aldri gloymi,
hvussu ríkan tú meg hevur gjørt!


text:
Trúgv
Heb 11:1 sigur: “Trúgv er full vissa um tað, sum vónað verður, sannføring um tað, sum ikki sæst.”
Onkuntíð ella javnan faktiskt, havi eg hoyrt kristin sagt, at atistar sjálvir hava sína ”trúgv”. Teir trúgva ikki at trúgva. At vera ateist o.s.fr. er ein ”trúgv”.
(Pá)Trúgv?
Trúgv er nakað løgið nakað. Ein kann hoyra fornuftig fólk siga ”7 9 13” og ”knock on wood” ella ”banka undir borðið”. Hetta er sjálvandi pátrúgv, men verður gjørt í ramasta álvara, og fyri ikki at gloyma hugtakið ”at taka orðið av tí”.
Trúgv er ikki heilt tað sama.
Um vit eru heilt erlig, so eru vit, sum trúgva uppá Guð eitt sindur snedig. Trúgva uppá ein kanútt upp í skíggjunum. Tað kann eingin avnokta. Høvdu vit bara havt eitt vísindaligt samfelag, so er eingin ivi um, hvat hevði hent við onkrum, sum byrjaði at snakka soleiðis.
Uppvaksin trúgv?
Hebrearabrævið 11:1 sigur tað jú eisini so gott. Og tað er her dilemmaði ofta uppstendur. Tað er ein spurningur um trúgv. Ikki ein spurningur um beinleiðis prógv! Kristin trúgva. Uppá Guð. Tað, sum ikki sæst.
Ei heldur kunnu kristin vænta at ateistar skulu trúgva. Tí teir trúgva ikki, og so uppfylla teir ei heldur kriteriini fyri 6. vers í Hebrearabræviunum:
”Uttan trúgv er tað ómøguligt at toknast Honum. Tí tann, sum stígur fram fyri Gud, má trúgva, at Hann er, og at Hann lønir teimum, ið søkja Hann.”
Tí haldi eg ofta at kjak millum kristin og onnur, sum ikki trúgva er nyttuleyst. Tá tosið eg ikki um kjak um vísindalig prógv fyri Jesu eksistens og onkran kong o.s.fr. Men, hetta her at tosa um bara Guð kann hava skapt alt, og tað KANN ikki vera komið av tilvild.
Eg er heilt erligur. Eg trúgvi ikki uppá tilvildina. Mítt einasta mótargument, er at eg haldið at tíðarskeiði er alt ov stutt fyri menningarlæruna. Eg havi ikki sett meg í tað nágreiniliga, og farið ei heldur. Eg trúgvi uppá Guð, og eri ikki upptikin av at skula umvenda onkran, sum ikki trýr (eftirsum at eg eri fráfallin, so hevur hatta ligið í skuffuni í góð 11 ár).
Mín trúgv er so inngrógvin at eg megni ikki at sleppa henni. Havi ongan tørv heldur at sleppa henni. Eg er slettis ikki praktiserandi (bannið tó ikki), men trúgvin hongur við. Hvussu leingi veit eg ikki, men so tvørur sum eg eri, verður tað nokk leingi.
Um eg skal geva nakað gott ráð til ateistar, so er tað hetta: Ikki spill tíðina uppá kristin, tey trúgva. Og við trúgv eru ikki heilt somu viðurskifti galdandi. Eingin umbering, bert ein staðfesting.
Harmoni
Kann tað so vera harmoni í einum samfelagi við trúgv? Skal tað vera, ella hvat skilja vit vit við harmoni? Einkult er tað ikki, men fyri tað mugu vit so nøkulunda finna útav at liva í sama samfelagið. Vit fara sjálvandi ikki altíð at góðtaka alt hjá hvørjum øðrum, men vit mugu minnast til at einki má ganga út yvir persónligt frælsi so leingi tað er innan fyri lógarinnar mark.
p.s. meðan tit lesa hetta, hugni eg mær í Kina, gott við nýmótans tøkni.
p.p.s. nú sitið eg í Danmark, har eg havið funnið útav, at eg ikki trýsti rætt, tískil er bloggin forsinkað


text:
Malan ynskir sær so inniliga ein hest. Nú er hon níggju ár, og enn hevur hon ongan fingið.
Ein dagin situr Malan undir einum træ, har ein geykur er ,og hon veit ,at ynskir tú tær okkurt ,tá ið ein geykur situr í trænum, so ganga ynskini út.
Hon ynskir sær sjálvandi ein hest ,og í næstu løtu stendur ein stórur, fittur arbeiðshestur við vogni beint við træið.
Malan hevði heldur viljað havt ein lítlan, gulan hest, men er glað hóast alt.
Eftir er so at finna útav, hvagar hon skal fara við rossinum, tí hon veit, at mamman ikki fer at trúgva henni...
Aftur


text:
Stór tíðindi úr Páls Høll í morgun, nú litavska heimsstjørnan Rūta Meilutytė er komin til Vágs á venjingarlegu.
Rūta Meilutytė er OL-gullvinnari frá London og hevur heimsmet í 50 m. bringu, og 100 m. bringu á bæði langgeil og stuttgeil, kom í gjár til Vágs, har hon komandi vikurnar skal verða á venjingarlegu í Páls Høll
Umframt at verða OL gull vinnari í 100 m. bringu við OL í London, so er Rūta Meilutytė fýr-faldur heimsmeistari, fimm-faldur evropeiskur meistari, og hevur vunnið eina røð av øðrum medaljum bæði til heimsmeistarakappingar, evropeiskar kapping og til world-cup kappingar.
Rūta Meilutytė hevur eisini heimsmet í 50 m. bringu, og 100 m. bringu á bæði langgeil og stuttgeil.
Rūta Meilutytė er 20 ára gomul og saman við venjara sínum komin á venjingarlegu í Páls Høll í Vági í samband við fyrireikingar til Heimsmeistara-kappingina í Ungarn í juli.
Rūta sigur, at hon í staðin fyri at fara á hæddarvenjingarlegu, sum var ætlanin, ella á venjingarlegu í onkrum av evropeisku stórbýnum, heldur vildi sleppa til eitt stað, har umstøðurnar eru í topp og har tað er friður til at savna seg fult og heilt um fyrireikingarnar til HM í summar. -Og nú hon og venjarin eru til fyrstu venjing í Páls Høll í morgun, lata tey sera væl at umstøðunum.
Helst er hetta ein av allarstørstu ítróttastjørnunum, sum er komin til Føroyar á venjingarlegu, og tað eru vit ómetaliga stólt um, sigur Dennis Holm, borgarstjóri. Vit eru eisini spent um, hvørja ávirkan hetta fer at fáa á Páls Høll og á Vág, tí Rūta Meilutytė hevur sum verða man sera stóran áhugað í svimjiheiminum, umframt at hon hevur 1.000-tals fylgjarar á sosialu miðlunum.


text:
Í ár luttekur Havstovan á Vísindavøkuni við einari framsýning av havrannsóknarskipinum Magnusi Heinasyni. Vísindavøkan verður fríggjardagin 28.september í hølinum hjá Fróðskapasetrinum, í Sjóvinnuhúsinum á Vestari Bryggju í Havn, og har fer havrannsóknarskipið eisini at liggja.
Starvsfólk frá Havstovuni verða umborð frá klokkan 9-11, 13-15 og 16-17, og tá er møguleiki fyri at fara rundferð í havrannsóknarskipinum.
Harumframt skulu tveir granskarar frá Havstovuni hava framløgur í Kongshøll í Sjóvinnuhúsinum og plakatir við granskingarúrslitum verða vístar fram.
Tiltakið er ókeypis og øll eru vælkomin.


text:
Í kvøld, mikukvøldið, klokkan 20.00 verður Kvøldseta, kallað "Seyður og seyðahald" í Løkshøll. Hetta er eitt tiltak í samband við mentanarvikuna í Runavík.
Tað verða tríggir frásøgumenn, sum greiða frá ymiskum, ið hevur við seyð og seyðahald at gera. Hesir frásøgumenn eru Mikael Johan Heinesen og fer hann at greiða frá um rakstur fyrr og nú, staðarnøvn og fylgini í haganum Mýrarnar. Rasmus Glyvradal hugleiðir um fjallrakstur á Glyvrum, í Dalhaga. Og Jákup Hansen greiðir frá um rakstur og røkt av seyði í haganum Fløturnar.
Orðstýrari verður Hans Jacob Lamhauge og í steðginum verður drýlur við viðskera, køka og kaffi/te at fáa.
Tiltakið er ókeypis.


text:
Ari av Rana
14.12.2017 - 10:42
Mentan > List > Filmslist
Harvey Weinstein eigur tann ivasama heiður at verða tann persónurin, sum setti #Metoo-bylgjuna í gongd. Tað vóru ákærur móti filmsframleiðaranum um kynsligan ágang, sum setti rákið í gongd, sum milliónir av fólki síðani hava brúkt at vísa, at tey eisini hava verið út fyri kynsligum ágangi.
Nú fortelur ein av heilt stóru stjørnunum í Hollywood, meksikanska Salma Hayek, um sínar ræðuligu upplivingar við Weinstein.
Salma Hayek bleiv í 2002 ein av teimum tilnevndu til ein Oscar, fyri sín leiklut í filminum Frida. Filmurin handlar um meksikanska málaran Frida Kahlo, og Hayek hevði høvuðsleiklutin.
Hayek fortelur, at tað mundi gingið galið undir upptøkunum, og at hon er vís í, at hevði hon ikki verið vinur við Robert Rodriguez, sum var leikstjóri, Elizabeth Avellan, filmsframleiðara, Quentin Tarantino og George Clooney, so hevði hon heilt víst verið neyðtikin, skrivar hon í The New York Times.
Salma Hayek hevði í langa tíð ynskt at gera filmin um Frida Kahlo, og hon stríddist sjálv at fáa Weinstein at framleiða filmin. Men hon misti alla virðing fyri Weinstein undir upptøkunum, tí at hann umaftur og umaftur royndi at fáa hana at hava kynsliga nærveru við seg.
- Hann hataði at mann segði nei, og eg mátti umaftur og umaftur nokta honum at koma inn á kamari hjá mær, nokta honum at koma í bað saman við mær, nokta honum at hyggja meðan eg var í bað o.s.fr., sigur Salma Hayek.
Listin, sum Salma Hayek ramsar upp um tað, sum Weinstein vildi hana at gera er langur og grovur, og tá Salma Hayek bleiv við at avvísa hann, hótti Weinstein við at drepa meksikanska sjónleikaran.
Weinstein fekk eisini kravt, at Salma Hayek skuldi verða saman við eini aðrari kvinnu í filminum. Til endans bukkaði Hayek undir kravinum, og hon og Ashley Judd vóru saman í filminum. Grundin var, sambært Hayek, eingin onnur enn at Weinstein vildi síggja tær báðar naknar saman.
Filmurin varð tilnevndur seks Oscars, millum annað besta kvinnuliga høvuðsleiklut, har Salma Hayek spældi Frida, og vann tveir Oscars.


text:
Yvirlit yvir landsdystir, landskappingardystir og onnur tiltøk, ið Fótbóltssamband Føroya skipar fyri í 2018. Álmanakkin fæst ókeypis í FSF-húsinum
Jákup Ósá, ítróttarskrivari á Norðlýsinum og bolt.fo, metir um dystirnar í 25. umfari í Betri Deildini hjá monnum, sum verða spældir leygardagin
Í januar 2016 varð arbeiðið at gera menningarætlan fyri barna- og ungdómsfótbólt í Føroyum sett á stovn. Útbúgvingarnevndin, sum hevði yvirskipaða...
Vøllurin er vælegnaður til festivalar, stevnur og onnur tiltøk. Áhugaði, ið vilja leiga vøllin, kunnu venda sær til skrivstovuna í FSF-húsinum
Impulsskeið við Glenn Riddersholm


text:
Amerikanski rithøvundurin Ruta Sepetys er av litavskum uppruna. Hon hevur skrivað eina bergtakandi skaldsøgu um lagnuna hjá teimum mongu fólkunum í ba…
Níggjunda og næstseinasta bókini í røðini Pax, sum fer fram í svenska býnum Mariefred. Teir báður beiggjarnir Alvi og Viggo stríðast fyri at hjálpa…
Nýggj bók eftir Rakel Helmsdal hevur verið at fingið til keyps nú í nakrar vikur. Tá ið bókin kom út 19. september, var Bókadeildin saman við Rakel…
Nýggjasta myndabókin er uttan orð, so har noyðast børn og foreldur at gera sær søguna sjálv, tó væl hjálpt av teimum stuttligu myndunum. Tað er bel…
Lítla, gula dunnan hjá Stephen Cartwright hevur verið at sæð í mongum ymiskum bókum seinastu 30 árini. Á føroyskum hava vit leita eftir henni í Fyr…
Bókadeildin er farin undir at geva tríverkið út um klukkudrongin Darkus Cuttle. Darkus er trettan ára gamal, og ein dagin er pápi hansara horvin. Nú b…
05-10-2018
Summir dagar eru hugaligari enn aðrir dagar. So hóast vind og regn, so hava vit á Bókadeildini fi…
04-10-2018
30 ár eru liðin, síðan bókin um gentuna Matildu kom út í Onglandi. Tað er kendi rithøvundurin Roald …
05-09-2018
Útnorðurráðið hevur júst boðað frá, at myndabókin Træið eftir Bárð Oskarsson er í uppskoti til Barna…
30-08-2018
Stuttsøgusavnið Skuggamyndir hjá Ingun Christensen er komið út á svenskum. Everything we see is a…
Eg minnist eina rúgvu av bókum og bløðum úr mínum barndómi. Bæði danskar og føroyskar barnabøkur. Tæ…
Fyrst vóru Glæstribøkurnar. Dunnubilla horvin, sum eg “las” fyri lítlu systur míni, sum lá í vøgguni…
Í Míni jólabók 1950 hava hesi skrivað søgur og sangir: Jákup M. Kjeld, Marius Johannesen, Samuel Joh…


text:
Esvagt fær norskan sáttmála
Norwegian Electric Systems (NES) hevur gjørt sáttmála við Havyard Design & Solutions um eina fullfíggjaða diesel el-skipan til nýggja skipið hjá Esvagt, eitt HD 831 Service Operations Ship. Esvagt skipið skal arbeiða upp á sáttmála fyri MHI Vestas í havmyllulundini Deutsche Bucht.
”Nú vit hava undirskrivað átta skipanarveitingar til Esvagt, vísir tað seg, at Esvagt er ein sera týdningarmikil kundi hjá NES. Hetta merkir eisini, at vit eru kappingarførir ikki bert á okkara vanliga marknaðarøki, men eisini á nýggjum, "sigur Tor Leif Mongstad, stjóri í NES.
Skipið skal byggjast á Astilleros Zamakona Santurzi skipasmiðjuni í Spania og latast Esvagt í august 2019. Hini sjey skipini av sama slag verða bygd á somu sponsku skipasmiðju umframt hjá ASL Shipyard í Singapore og Cemre Shipyard í Turkalandi.
Kelda: Norwegian Electric Systems